title: 2014/479/ES: 2014 m. liepos 14 d. Tarybos sprendimas, kuriuo koreguojamos Sprendime 2007/829/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių numatytos išmokos

text:
21.7.2014

               LT

               Europos Sąjungos oficialusis leidinys

               L 215/2

         TARYBOS SPRENDIMAS
   2014 m. liepos 14 d.
   kuriuo koreguojamos Sprendime 2007/829/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių numatytos išmokos

      (2014/479/ES)

   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 41 straipsnio 1 dalį,
   atsižvelgdama į Sutartį dėl Europos Sąjungos veikimo, ypač į jos 240 straipsnio 2 dalį,
   atsižvelgdama į 2007 m. gruodžio 5 d. Tarybos sprendimą 2007/829/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių (1), ypač į jo 15 straipsnio 6 dalį,
   kadangi:

               (1)

               Sprendimo 2007/829/EB 15 straipsnio 6 dalyje nustatyta, kad kiekvienais metais, atsižvelgiant į Sąjungos pareigūnų bazinių algų pakeitimą Briuselyje ir Liuksemburge, turi būti koreguojami dienpinigiai ir mėnesinės išmokos, skiriami nacionaliniams ekspertams ir kariniam personalui, komandiruojamiems į Tarybos Generalinį sekretoriatą; toks koregavimas neturi grįžtamosios galios;

               (2)

               Europos Parlamento ir Tarybos reglamentu (ES) Nr. 423/2014 (2) nuo 2012 m. liepos 1 d. Sąjungos pareigūnų ir kitų tarnautojų darbo užmokestis ir pensijos patikslinti 0,8 %;

               (3)

               todėl reikėtų atitinkamai iš dalies pakeisti Sprendimą 2007/829/EB,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/829/EB iš dalies keičiamas taip:

               1.

               15 straipsnio 1 dalyje nurodytos 31,92 EUR ir 127,65 EUR sumos pakeičiamos atitinkamai 32,18 EUR ir 128,67 EUR sumomis.

               2.

               15 straipsnio 2 dalyje pateikta lentelė pakeičiama taip:

                           „Atstumas tarp kilmės vietos ir komandiruotės vietos (km)

                           Suma EUR

                           0–150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1 300

                           606,55

                           > 2 000

                           726,04“

         2 straipsnis
   Šis sprendimas įsigalioja pirmą mėnesio, einančio po šio sprendimo priėmimo, dieną.

      Priimta Briuselyje 2014 m. liepos 14 d.

            Tarybos vardu

            Pirmininkas

         M. MARTINA

      (1)  OL L 327, 2007 12 13, p. 10.

      (2)  2014 m. balandžio 16 d. Europos Parlamento ir Tarybos reglamentas (ES) Nr. 423/2014, kuriuo nuo 2012 m. liepos 1 d. tikslinamas Europos Sąjungos pareigūnų ir kitų tarnautojų darbo užmokestis ir pensijos bei jiems taikytini korekciniai koeficientai (OL L 129, 2014 4 30, p. 12).


title: 1994 m. gruodžio 22 d. Tarybos sprendimas dėl daugiašalių derybų Urugvajaus raunde (1986–1994) priimtų susitarimų patvirtinimo Europos bendrijos vardu jos kompetencijai priklausančių klausimų atžvilgiu

text:
Svarbus teisinis pranešimas

|

31994D0800

Oficialusis leidinys L 336 , 23/12/1994 p. 0001 - 0002

		Tarybos sprendimas1994 m. gruodžio 22 d.dėl daugiašalių derybų Urugvajaus raunde (1986–1994) priimtų susitarimų patvirtinimo Europos bendrijos vardu jos kompetencijai priklausančių klausimų atžvilgiu(94/800/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43, 54, 57, 66, 75 straipsnius, 84 straipsnio 2 dalį, 99, 100, 100a, 113 ir 235 straipsnius kartu su 228 straipsnio 3 dalies antrąja pastraipa,atsižvelgdama į Komisijos pasiūlymą,atsižvelgdama į Ekonomikos ir socialinių reikalų komiteto nuomonę [1],atsižvelgdama į Europos Parlamento pritarimą [2],kadangi daugiašalės derybos dėl prekybos, pradėtos remiantis Bendruoju susitarimu dėl muitų tarifų ir prekybos (GATT), pagal 1986 m. rugsėjo 20 d. Punta del Este priimtą Ministrų deklaraciją nulėmė Baigiamąjį aktą, kuriame pateikti daugiašalių derybų dėl prekybos Urugvajaus raundo rezultatai;kadangi Bendrijos ir valstybių narių atstovai pasirašė Baigiamąjį aktą, kuriame pateikti daugiašalių derybų dėl prekybos Urugvajaus raundo rezultatai, ir 1994 m. balandžio 15 d. Marakeše sudarytą sutartį, įsteigiančią Pasaulio prekybos organizaciją;kadangi abipusės nuolaidos ir įsipareigojimai, dėl kurių Komisija susitarė Europos bendrijos ir jos valstybių narių vardu, įtraukti į Baigiamojo akto daugiašalius susitarimus, yra patenkinamas ir subalansuotas derybų rezultatas;kadangi daugelis abipusių nuolaidų ir įsipareigojimų, dėl kurių Komisija Europos bendrijos ir jos valstybių narių vardu derėjosi su tam tikromis šalimis, dar yra išdėstytos konkrečiuose daugiašaliuose susitarimuose, pateiktuose Pasaulio prekybos organizacijos steigimo sutarties 4 straipsnyje;kadangi dėl kai kurių minėtų nuolaidų ir įsipareigojimų lygiagrečiai su Urugvajaus raundu su Urugvajumi vyko dvipusės derybos dėl galvijienos;kadangi Bendrijos kompetencija sudaryti tarptautinius susitarimus ne tik aiškiai numatyta jos Steigimo sutartyje, bet galima ir dėl kitų šios Sutarties nuostatų bei teisės aktų, kuriuos pagal tas nuostatas priėmė Bendrijos institucijos;kadangi Bendrijai priėmus taisykles, skirtas Sutarties tikslams įgyvendinti, valstybės narės negali peržengti bendrų institucijų kompetencijos ribų ir prisiimti įsipareigojimų, kurie gali daryti kokį nors poveikį toms taisyklėms arba keisti jų taikymo sritį;kadangi tam tikra dalis Pasaulio prekybos organizacijos steigimo sutartyje, įskaitant jos priedus, nustatytų įsipareigojimų Sutarties 113 straipsniu priskiriama Bendrijos kompetencijai; be to, kadangi kai kurie likusieji įsipareigojimai turi poveikio Bendrijos taisyklėms, priimtoms remiantis Sutarties 43, 54, 57, 66, 75 straipsniais, 84 straipsnio 2 dalimi, 99, 100, 100a ir 235 straipsniais ir todėl juos prisiimti gali tik Bendrija;kadangi tai, kad šio sprendimo teisiniam pagrindui buvo paimti pirmiausia Sutarties 100 ir 235 straipsniai, yra pateisinama tiek, kiek Pasaulio prekybos organizacijos steigimo sutartis, įskaitant jos priedus, turi poveikio 1990 m. liepos 23 d. Tarybos direktyvai 90/434/EEB dėl bendros mokesčių sistemos, taikomos įvairių valstybių narių įmonių jungimui, skaidymui, turto perleidimui ir keitimuisi akcijomis [3], 1990 m. liepos 23 d. Tarybos direktyvai 90/435/EEB dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms [4], kurios remiasi Sutarties 100 straipsniu, ir 1993 m. gruodžio 20 d. Tarybos reglamentui (EB) Nr. 40/94 dėl Bendrijos prekių ženklo [5], kuris remiasi Sutarties 235 straipsniu;kadangi dar nė vienas Bendrijos teisės aktas nebuvo priimtas remiantis Sutarties 73c straipsniu;kadangi Pasaulio prekybos organizacijos steigimo sutarties, įskaitant jos priedus, pobūdis neleidžia tiesiogiai ja remtis Bendrijos arba valstybių narių teismuose,NUSPRENDĖ:1 straipsnis1. Europos bendrijos vardu patvirtinamos šios daugiašalės sutartys (susitarimai) ir aktai, ta jų dalis, kuri priklauso Europos bendrijos kompetencijai:- Pasaulio prekybos organizacijos steigimo sutartis ir jos 1, 2 bei 3 prieduose pateiktos sutartys;- ministrų sprendimai bei deklaracijos ir Urugvajaus raundo Baigiamajame akte pateiktas Susitarimas dėl įsipareigojimų, susijusių su finansinėmis paslaugomis.2. Šiame straipsnyje nurodytų sutarčių (susitarimų) ir aktų tekstai pridedami prie šio sprendimo.3. Tarybos pirmininkas įgaliojamas paskirti asmenį, kuriam suteikiama teisė imtis Pasaulio prekybos organizacijos steigimo sutarties XIV straipsnyje numatytos priemonės siekiant įpareigoti Europos bendriją jos kompetencijai priklausančios Sutarties dalies atžvilgiu.2 straipsnis1. Europos bendrijos vardu patvirtinamos Pasaulio prekybos organizacijos steigimo sutarties 4 priede pateiktos daugiašalės sutartys (susitarimai) Bendrijos kompetencijai priklausančios jų dalies atžvilgiu.2. Šiame straipsnyje nurodytų sutarčių (susitarimų) tekstai pridedami prie šio sprendimo.3. Tarybos pirmininkas įgaliojamas paskirti asmenį, kuriam suteikiama teisė imtis šiame straipsnyje nurodytose sutartyse numatytų priemonių siekiant įpareigoti Europos bendriją jos kompetencijai priklausančios Sutarties dalies atžvilgiu.3 straipsnis1. Bendrijos vardu patvirtinamas Susitarimas su Urugvajumi dėl galvijienos.2. Minėto Susitarimo tekstas pridedamas prie šio sprendimo.3. Tarybos pirmininkas įgaliojamas paskirti asmenį, kuriam suteikiama teisė pasirašyti šį Susitarimą siekiant įpareigoti Europos bendriją.Priimta Briuselyje, 1944 m. gruodžio 22 d.Tarybos varduPirmininkasH. Seehofer[1] 1994 m. lapkričio 23 d. pateikta nuomonė (dar nepaskelbta Oficialiajame leidinyje).[2] 1994 m. gruodžio 14 d. pateiktas pritarimas (dar nepaskelbtas Oficialiajame leidinyje)[3] OL L 225, 1990 8 20, p. 1.[4] OL L 225, 1990 8 20, p. 6.[5] OL L 11, 1994 1 14, p. 1.--------------------------------------------------


title: 2014/780/ES: 2014 m. lapkričio 7 d. Tarybos sprendimas, kuriuo skiriamas Europos ekonomikos ir socialinių reikalų komiteto Liuksemburgui atstovaujantis narys

text:
12.11.2014

               LT

               Europos Sąjungos oficialusis leidinys

               L 327/5

         TARYBOS SPRENDIMAS
   2014 m. lapkričio 7 d.
   kuriuo skiriamas Europos ekonomikos ir socialinių reikalų komiteto Liuksemburgui atstovaujantis narys

      (2014/780/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Liuksemburgo Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1). 2012 m. lapkričio 7 d. Tarybos sprendimu 2012/694/ES (2) Christophe ZEEB buvo paskirtas nariu iki 2015 m. rugsėjo 20 d.;

               (2)

               pasibaigus Christophe ZEEB kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Henri WAGENER, Conseiller à la Fedil-Business Federation Luxembourg.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 7 d.

            Tarybos vardu

            Pirmininkas

         P. C. PADOAN

      (1)  OL L 251, 2010 9 25, p. 8.

      (2)  2012 m. lapkričio 7 d. Tarybos sprendimas, kuriuo skiriamas Europos ekonomikos ir socialinių reikalų komiteto Liuksemburgui atstovaujantis narys (OL L 310, 2012 11 9, p. 50).


title: 2006 m. spalio 24 d. Europos Parlamento ir Tarybos sprendimas Nr. 1622/2006/EB, nustatantis Bendrijos veiksmą dėl Europos kultūros sostinės renginių 2007–2019 m.

text:
3.11.2006

               LT

               Europos Sąjungos oficialusis leidinys

               L 304/1

      EUROPOS PARLAMENTO IR TARYBOS SPRENDIMAS Nr. 1622/2006/EB
   2006 m. spalio 24 d.
   nustatantis Bendrijos veiksmą dėl Europos kultūros sostinės renginių 2007–2019 m.
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 151 straipsnį,
   atsižvelgdami į Komisijos pasiūlymą,
   atsižvelgdami į Regionų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Europos Parlamento ir Tarybos sprendimu Nr. 1419/1999/EB (3) buvo nustatytas Bendrijos veiksmas dėl Europos kultūros sostinės renginių 2005–2019 m.

               (2)

               Europos kultūros miesto renginiais pasiektų rezultatų iki 2004 m. tyrimas parodė, kad šiais renginiais domisi žiniasklaida ir kad jie daro teigiamą poveikį kultūros ir turizmo plėtojimui bei tam, kad gyventojai pripažintų savo miesto, nominuoto Europos kultūros miestu, svarbą; tačiau šį veiksmą dar reikia tobulinti, ypač siekiant, kad jo poveikis to miesto ir regiono kultūriniam vystymuisi būtų ilgalaikis.

               (3)

               Sudarius galimybes miestams įtraukti ir aplinkinį regioną, įskaitant salas, renginys galėtų pasiekti didesnę visuomenės dalį ir turėti didesnį poveikį.

               (4)

               Renginio suinteresuotosios šalys akcentavo atrankos proceso, nustatyto Sprendimu Nr. 1419/1999/EB, problemas ir rekomendavo stebėti pasiūlymus, ypač siekiant sustiprinti Europos aspektą, skatinti konkurenciją ir naujai apibrėžti atrankos grupės vaidmenį.

               (5)

               Atsižvelgiant į Europos kultūros sostinės svarbą ir poveikį ir siekiant įtraukti nacionalinį aspektą bei sustiprinti Europos aspektą, reikia parengti nacionaliniu ir Europos mastu taikomą mišrų atrankos procesą ir atidžiai jį stebėti bei įvesti konsultacijas.

               (6)

               Remiantis veiksmo tikslais, parengiamasis etapas yra ypatingai svarbus bendrai renginio sėkmei.

               (7)

               Siekiant užtikrinti veiksmo pridėtinę vertę Europos lygmeniu, po nominavimo yra būtinas stebėsenos etapas, kurio metu pirmiausia būtų pasirūpinta kultūrinei programai nustatytų kriterijų vykdymu, ir antra, būtų pateikti ekspertų patarimai ir pagalba.

               (8)

               Turėtų būti sudaryta 6 nacionalinių ir 7 Europos ekspertų grupė; visa ši grupė, sudaryta iš 13 ekspertų, (atrankos grupė) turėtų būti atsakinga už atrankos etapą iki miesto nominavimo; už stebėsenos procesą ir už gairių Europos kultūros sostinėms teikimą stebėsenos etapo metu ir iki paties renginio turėtų būti atsakingi tik 7 šios grupės Europos ekspertai (stebėsenos ir patariamoji grupė).

               (9)

               Siekiant suteikti paramą ir pagalbą tiek pareiškėjui, tiek nominuotiems miestams, turėtų būti sukurta interneto svetainė tema „Europos kultūros sostinės“ (paraiškos, atranka, įgyvendinimas ir naudingos nuorodos), kurią Komisija nuolat tvarkytų ir atnaujintų.

               (10)

               Svarbu skatinti geros praktikos sklaidą, ypač siekiant užtikrinti veiksmų pridėtinę vertę Europos mastu. Todėl buvusių oficialių Europos kultūros sostinių tinklai turėtų būti raginami konstruktyviai dalytis patirtimi ir geriausia praktika su būsimomis Europos kultūros sostinėmis, visų pirma vykdant mainus parengiamuoju etapu.

               (11)

               Siekiant veiksmo tikslų ir laikantis kriterijų, o ypač pridėtinės vertės sukūrimo Europos lygiu kriterijaus, labai svarbu apdovanoti programą už kokybę skiriant jai piniginį apdovanojimą.

               (12)

               Norint užtikrinti, kad Europos kultūros sostinių renginio rezultatai būtų ilgalaikiai, pageidautina šia iniciatyva ir jos sukurtomis struktūromis ir gebėjimais pasinaudoti kaip pagrindu parengti tų miestų ilgalaikę kultūrinio vystymosi strategiją.

               (13)

               Kad Europos kultūrinėse iniciatyvose galėtų dalyvauti ir trečiosios šalys, turėtų būti apsvarstyta galimybė imtis Kultūros mėnesio (4) ar kitos panašios iniciatyvos.

               (14)

               Šiame sprendime nustatytai nominavimo tvarkai įgyvendinti reikia šešerių metų; šio šešerių metų laikotarpio neįmanoma užtikrinti 2011 ir 2012 metais, nes šis sprendimas įsigalios tik 2007 m. Todėl minėtiems metams nustatyta nominavimo tvarka.

               (15)

               Siekiant aiškumo šis sprendimas turėtų panaikinti ir pakeisti Sprendimą Nr. 1419/1999/EB,

         NUSPRENDĖ:
   1 straipsnis
   Dalykas
   Nustatomas Bendrijos veiksmas „Europos kultūros sostinė“, siekiant pabrėžti Europos kultūrų turtingumą ir įvairovę bei jų bendrus bruožus, taip pat skatinti didesnį Europos piliečių tarpusavio pažinimą.
   2 straipsnis
   Galimybė dalyvauti veiksme
   1.   Valstybių narių ir šalių, įstojančių į Europos Sąjungą po 2006 m. gruodžio 31 d., miestai turi teisę būti nominuojami Europos kultūros sostine priede nustatyta tvarka.
   2.   Vienas kiekvienos valstybės narės miestas nominuojamas pagal priede pateiktą sąrašą.
   Minėtame sąraše nustatyta chronologinė tvarka gali būti pakeista abipusiu atitinkamų valstybių narių susitarimu.
   3 straipsnis
   Paraiškos
   1.   Kiekvienoje paraiškoje pateikiama kultūrinė programa, kurioje atskleidžiamas Europos aspektas, ir kuri yra iš esmės pagrįsta kultūriniu bendradarbiavimu pagal Sutarties 151 straipsnyje numatytus tikslus ir veiksmus.
   2.   Kultūrinė renginio programa kuriama konkretiems Europos kultūros sostinės metams, pagal 4 straipsnyje nustatytus kriterijus pabrėžiant pridėtinę vertę Europos lygmeniu.
   3.   Programa turi būti suderinama su atitinkamos valstybės narės nacionaline kultūros strategija ar politika arba, jei tinkama pagal valstybės narės institucinę sąrangą – su regioninėmis kultūros strategijomis, su sąlyga, kad tokiomis strategijomis ar politika nesiekiama apriboti miestų, kurių kandidatūros gali būti svarstomos pagal šį sprendimą nominuojant Europos kultūros sostines, skaičiaus.
   4.   Programa trunka vienerius metus. Tinkamai pagrįstais atvejais nominuoti miestai gali pasirinkti trumpesnį laikotarpį.
   5.   Tais pačiais metais nominuotų miestų programos yra susiejamos tarpusavyje.
   6.   Miestai į savo programas savo nuožiūra gali įtraukti ir aplinkinius regionus.
   4 straipsnis
   Kultūrinei programai taikomi kriterijai
   Kultūrinė programa atitinka šiuos kriterijus, suskirstytus į dvi kategorijas, pavadintas „Europos aspektas“ bei „Miestas ir miestiečiai“:

               1)

               pagal „Europos aspekto“ kriterijus programa:

                           a)

                           skatina bendradarbiavimą tarp kultūros darbuotojų, menininkų ir miestų iš atitinkamų valstybių narių ir kitų valstybių narių bet kurioje kultūros srityje;

                           b)

                           pabrėžia Europos kultūrų įvairovės turtingumą;

                           c)

                           iškelia bendrus Europos kultūrų bruožus į pirmą vietą.

               2)

               pagal „Miestas ir miestiečiai“ kriterijus programa:

                           a)

                           skatina mieste ir jo apylinkėse gyvenančių piliečių dalyvavimą ir didina jų ir užsienio piliečių susidomėjimą;

                           b)

                           yra tvari ir neatskiriama miesto ilgalaikio kultūrinio ir socialinio vystymosi dalis.

         5 straipsnis
   Paraiškų pateikimas
   1.   Kvietimus teikti paraiškas skelbia kiekviena atitinkama valstybė narė ne vėliau kaip prieš šešerius metus iki numatomos renginio pradžios.
   Kiekviename miestams kandidatams į Europos kultūros sostinės vardą skirtame kvietime pateikti paraiškas nurodomi 4 straipsnyje nustatyti kriterijai ir Komisijos interneto svetainėje pateiktos gairės.
   Paraiškų pagal kiekvieną kvietimą teikti paraiškas galutinė pateikimo data yra ne vėliau kaip po dešimties mėnesių nuo kvietimo paskelbimo dienos.
   Pagal kvietimus teikti paraiškas gautoje paraiškoje pateikiamos programos, kurią miestas kandidatas ketina įgyvendinti tais metais, planas.
   2.   Atitinkama valstybė narė apie paraiškas praneša Komisijai.
   6 straipsnis
   Atrankos grupė
   1.   Kiekvienai atitinkamai valstybei narei sudaroma atrankos grupė, kuri vertina miestų kandidatų paraiškas. Kiekviena atrankos grupė rekomenduoja iškelti kandidatu vieną atitinkamos valstybės narės miestą.
   2.   Atrankos grupę sudaro 13 narių, iš kurių septynis narius skiria Europos institucijos, kaip nurodyta 4 dalyje. Kitus šešis narius skiria atitinkama valstybė narė, pasikonsultavusi su Komisija. Tuomet atitinkama valstybė narė paskiria atrankos grupę. Grupė paskiria pirmininką iš Europos Parlamento, Tarybos, Komisijos ir Regionų komiteto nurodytų asmenų.
   3.   Šie atrankos grupės nariai yra nepriklausomi ekspertai, neturintys jokių interesų konfliktų paraiškas pateikusių miestų atžvilgiu ir turintys ilgą patirtį ir kompetenciją kultūros, miestų kultūrinio vystymosi arba Europos kultūros sostinės renginio organizavimo srityje.
   4.   Europos institucijos paskiria atrankos grupės narius trejiems metams: du narius paskiria Europos Parlamentas, du – Komisija ir vieną – Regionų komitetas. Taikant išimtį, pirmaisiais šio sprendimo galiojimo metais du ekspertus skiria Komisija vieneriems metams, du ekspertus – Europos Parlamentas dvejiems metams, du ekspertus – Taryba trejiems metams ir vieną ekspertą – Regionų komitetas trejiems metams.
   7 straipsnis
   Pirminė atranka
   1.   Kiekviena atitinkama valstybė narė sušaukia 6 straipsnyje nurodytą atrankos grupę į pirminės atrankos susirinkimą ne vėliau kaip prieš 5 metus iki numatomos renginio pradžios.
   2.   Kiekviena atrankos grupė įvertina paraiškas miestų, atsakiusių į kvietimą teikti paraiškas, pagal 4 straipsnyje nustatytus kriterijus.
   Grupė sutaria dėl trumpojo miestų kandidatų, kuriuos reikia toliau svarstyti, sąrašo ir parengia ataskaitą apie miestų kandidatų paraiškas bei rekomendacijas dėl trumpojo miestų kandidatų sąrašo.
   3.   Atrankos grupė pateikia savo ataskaitą atitinkamai valstybei narei ir Komisijai. Kiekviena atitinkama valstybė narė, remdamasi atrankos grupės ataskaita, oficialiai patvirtina trumpąjį sąrašą.
   8 straipsnis
   Galutinė atranka
   1.   Į trumpąjį sąrašą įtraukti miestai kandidatai užpildo savo paraiškas ir perduoda jas atitinkamoms valstybėms narėms, kurios jas persiunčia Komisijai.
   2.   Kiekviena atitinkama valstybė narė po devynių mėnesių nuo pirminės atrankos susirinkimo sušaukia atitinkamą atrankos grupę galutinei atrankai.
   3.   Remdamasi šio veiksmo kriterijais ir pirminės atrankos grupės susirinkime parengtomis rekomendacijomis, atrankos grupė vertina į trumpąjį sąrašą įtrauktų miestų kandidatų pataisytas programas.
   4.   Atrankos grupė parengia ataskaitą apie į trumpąjį sąrašą įtrauktų miestų kandidatų programas ir pateikia rekomendaciją dėl vieno atitinkamos valstybės narės miesto kandidatūros iškėlimo tapti Europos kultūros sostine.
   Ataskaitoje išrinktam miestui taip pat pateikiamos rekomendacijos dėl pažangos ir tobulinimų, kuriuos reikia įvykdyti iki nurodytų metų, jei miestą Taryba nominuotų Europos kultūros sostine.
   Ataskaita pateikiama atitinkamai valstybei narei ir Komisijai. Ji taip pat skelbiama Komisijos interneto svetainėje.
   9 straipsnis
   Nominavimas
   1.   Kiekviena atitinkama valstybė narė pasiūlo vieną miestą kandidatą tapti Europos kultūros sostine ir praneša apie tai Europos Parlamentui, Tarybai, Komisijai ir Regionų komitetui ne vėliau kaip prieš ketverius metus iki numatomos renginio pradžios.
   Kartu su pranešimu pateikiama argumentacija dėl kandidatūros iškėlimo, pagrįsta atrankos grupės ataskaitomis.
   Keliant miesto kandidatūrą atsižvelgiama į atrankos grupės pateiktas rekomendacijas.
   2.   Europos Parlamentas gali persiųsti Komisijai nuomonę ne vėliau kaip per tris mėnesius nuo informacijos apie iškeltus kandidatus gavimo iš atitinkamų valstybių narių dienos.
   3.   Remdamasi Komisijos rekomendacija, parengta atsižvelgiant į Europos Parlamento nuomonę ir atrankos grupės ataskaitomis pagrįstą argumentaciją, Taryba oficialiai nominuoja atitinkamus miestus tų metų, kuriems jie buvo iškelti kandidatais, Europos kultūros sostinėmis.
   10 straipsnis
   Stebėsenos ir patariamoji grupė
   1.   Stebėsenos ir patariamoji grupė įkuriama stebėti veiksmo tikslų ir kriterijų įgyvendinimą ir nuo nominavimo iki Europos kultūros sostinės renginio pradžios teikti Europos kultūros sostinėms paramą ir patarimus.
   2.   Grupę sudaro septyni Europos Parlamento, Tarybos, Komisijos ir Regionų komiteto paskirti ekspertai, kaip nurodyta 6 straipsnio 4 dalyje. Be to, atitinkama valstybė narė į šią grupę gali skirti stebėtoją.
   3.   Atitinkami miestai ne vėliau kaip prieš tris mėnesius iki grupės susitikimų Komisijai pateikia pažangos ataskaitas.
   4.   Komisija sušaukia grupę ir atitinkamo miesto atstovus. Grupė sušaukiama du kartus: patarti ir įvertinti pasiruošimą renginiui, siekiant padėti miestams parengti kokybišką programą, kurioje būtų stipriai pabrėžiamas Europos aspektas. Pirmasis jos susitikimas vyksta ne vėliau kaip prieš dvejus metus iki renginio; antrasis – ne vėliau kaip prieš aštuonis mėnesius iki renginio.
   5.   Po kiekvieno susitikimo grupė parengia ataskaitą apie tai, kiek pasirengta renginiui, ir apie priemones, kurių reiktų imtis. Ataskaitose ypatingas dėmesys skiriamas renginio pridėtinei vertei Europos lygiu pagal 4 straipsnyje nustatytus kriterijus ir atrankos bei stebėsenos ir patariamosios grupių ataskaitose pateiktas rekomendacijas.
   6.   Ataskaitos pateikiamos Komisijai, atitinkamiems miestams ir valstybėms narėms. Jos taip pat skelbiamos Komisijos interneto svetainėje.
   11 straipsnis
   Apdovanojimas
   Remdamasi stebėsenos ir patariamosios grupės po antrojo jos susitikimo, kaip nurodyta 10 straipsnio 4 dalyje, parengtomis ataskaitomis, Komisija nominuotiems miestams, kurie atitinka 4 straipsnyje nustatytus kriterijus ir yra įvykdę atrankos grupės bei stebėsenos ir patariamosios grupės rekomendacijas, įteikia Melina Mercouri vardo piniginį apdovanojimą. Apdovanojimas įteikiamas visas ne vėliau kaip likus trims mėnesiams iki atitinkamų metų pradžios.
   12 straipsnis
   Vertinimas
   Komisija kiekvienais metais užtikrina išorinį ir nepriklausomą praėjusių metų Europos kultūros sostinės renginio rezultatų vertinimą pagal šiame sprendime nustatytus veiksmo tikslus ir kriterijus.
   Po Europos kultūros sostinės renginio iki kitų metų pabaigos Komisija pateikia šio vertinimo ataskaitą Europos Parlamentui, Tarybai ir Regionų komitetui.
   13 straipsnis
   Panaikinimas
   Sprendimas Nr. 1419/1999/EB panaikinamas. Tačiau minėtas sprendimas toliau taikomas miestams, kurie buvo nominuoti 2007 m., 2008 m. ir 2009 m. Europos kultūros sostinėmis.
   14 straipsnis
   Pereinamojo laikotarpio nuostatos
   1.   Remiantis Sprendimu Nr. 1419/1999/EB Europos kultūros sostinėmis 2010 m. nominuotiems miestams taikomas šio sprendimo 10 straipsnyje nustatytas stebėsenos procesas. Remdamasi šio sprendimo 11 straipsniu Komisija skiria apdovanojimą nominuotiems miestams.
   2.   Nukrypstant nuo 3–9 straipsnių, Europos kultūros sostinėmis 2011 ir 2012 m. miestai nominuojami vadovaujantis šia sprendimo priėmimo tvarka:

               1)

               valstybių narių miestai nominuojami Europos kultūros sostinėmis, kaip nurodyta priede;

               2)

               kiekviena valstybė narė pateikia, kaip nurodyta priede, vieno ar daugiau miestų kandidatūras Europos Parlamentui, Tarybai, Komisijai ir Regionų komitetui;

               3)

               kandidatūros pateikiamos ne vėliau kaip prieš keturis metus iki numatomos renginio pradžios, kartu galima pateikti atitinkamos valstybės narės rekomendaciją;

               4)

               Komisija kiekvienais metais sudaro atrankos grupę, kuri, vadovaudamasi šio veiksmo tikslais ir apibūdinimu, paskelbia ataskaitą apie svarstytą kandidatūrą ar kandidatūras;

               5)

               atrankos grupę sudaro septyni žymūs nepriklausomi asmenys, kurie yra kultūros srities specialistai, ir iš kurių du skiria Europos Parlamentas, du – Taryba, du – Komisija ir vieną – Regionų komitetas;

               6)

               atrankos grupė savo ataskaitą pateikia Komisijai, Europos Parlamentui ir Tarybai;

               7)

               Europos Parlamentas gali siųsti Komisijai nuomonę dėl kandidatūros ar kandidatūrų praėjus ne vėliau kaip trims mėnesiams po ataskaitos gavimo;

               8)

               Taryba, remdamasi Komisijos rekomendacija, parengta atsižvelgiant į Europos Parlamento nuomonę ir atrankos grupės ataskaitą, oficialiai nominuoja atitinkamą miestą tų metų, kuriems jis buvo iškeltas kandidatu, Europos kultūros sostine.

         3.   Nukrypstant nuo 4 straipsnio, 2010, 2011 ir 2012 m. Europos kultūros sostinėms taikomi Sprendimo Nr. 1419/1999/EB 3 straipsnyje ir II priede nustatyti kriterijai, nebent atitinkamas miestas nuspręstų savo programai taikyti šio sprendimo 4 straipsnyje nustatytus kriterijus.
   15 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 d., išskyrus 5 straipsnį, kuris taikomas nuo 2006 m. lapkričio 23 d.

      Priimta Strasbūre, 2006 m. spalio 24 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         P. LEHTOMÄKI

      (1)  OL C 115, 2006 5 16, p. 56.

      (2)  2006 m. balandžio 5 d. Europos Parlamento nuomonė (dar nepaskelbta Oficialiajame leidinyje) ir 2006 m. rugsėjo 25 d. Tarybos sprendimas.

      (3)  OL L 166, 1999 7 1, p. 1. Sprendimas su pakeitimais, padarytais Sprendimu Nr. 649/2005/EB (OL L 117, 2005 5 4, p. 20).

      (4)  1990 m. gegužės 18 d. Taryboje posėdžiavusių kultūros ministrų išvados dėl galimybės ateityje dalyvauti Europos kultūros miesto rinkimuose ir dėl specialaus Europos kultūros mėnesio renginio (OL C 162, 1990 7 3, p. 1).

      PRIEDAS
      Teisės į Europos kultūros sostinės nominaciją tvarka (1)

                  2007

                  Liuksemburgas

                  Rumunija (2)

                  2008

                  Jungtinė Karalystė

                  2009

                  Austrija

                  Lietuva

                  2010

                  Vokietija

                  Vengrija

                  2011

                  Suomija

                  Estija

                  2012

                  Portugalija

                  Slovėnija

                  2013

                  Prancūzija

                  Slovakija

                  2014

                  Švedija

                  Latvija

                  2015

                  Belgija

                  Čekijos Respublika

                  2016

                  Ispanija

                  Lenkija

                  2017

                  Danija

                  Kipras

                  2018

                  Nyderlandai

                  Malta

                  2019

                  Italija

                  Bulgarija (3)

         (1)  2005 m. teisę į Europos kultūros sostinės nominaciją turėjo Airija, o 2006 m. – Graikija.

         (2)  Pagal Sprendimo Nr. 1419/1999/EB sąlygas, 2007 m. Europos kultūros sostine buvo nominuotas Rumunijos miestas Sibiu.

         (3)  Bulgarija 2019 m. Europos kultūros sostinės renginyje dalyvaus, jei iki to laiko bus įstojusi į ES.


title: 2004 m. vasario 6 d. Komisijos sprendimas, patikslinantis Reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 157 straipsnio b punkte ir 158 straipsnio 1 dalies a ir c punktuose nurodytas ribines vertes

text:
Svarbus teisinis pranešimas

|

32004D0121

Oficialusis leidinys L 036 , 07/02/2004 p. 0058 - 0058

		Komisijos sprendimas2004 m. vasario 6 d.patikslinantis Reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 157 straipsnio b punkte ir 158 straipsnio 1 dalies a ir c punktuose nurodytas ribines vertes(2004/121/EB)EUROPOS BENDRIJŲ KOMISIJA,atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles [1], ypač į jo 271 straipsnį,kadangi:(1) 271 straipsnio 2 dalyje nustatyta, kad viešųjų pirkimų sutartims taikomos ribinės vertės turėtų būti patikslinamos kas dveji metai pagal direktyvų dėl viešųjų pirkimų tvarkos derinimo nuostatas,(2) Direktyvose numatytose SST [2] nustatytos ribinės vertės eurais, taikomos nuo 2004 m. sausio 1 d., buvo paskelbtos Oficialiajame leidinyje [3].NUSPRENDĖ:1 straipsnisNuo 2004 m. sausio 1 d. viešųjų pirkimų sutartims taikomos ribinės vertės eurais yra patikslinamos kaip nurodyta toliau:Kartą per dvejus metus atliekamas patikslinimas | Ribinė vertė 2003 1 1 | Ribinė vertė 2004 1 1 |157 straipsnio b punktas | 6242028 EUR | 5923624 EUR |158 straipsnio 1 dalies a punktas | 162293 EUR | 154014 EUR |158 straipsnio 1 dalies c punktas | 6242028 EUR | 5923624 EUR |2 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną. Komisijos apskaitos pareigūnas apie tai praneša kitoms institucijoms ir įstaigoms.Priimta Briuselyje, 2004 m. vasario 6 d.Komisijos varduMichaele SchreyerKomisijos narė[1] OL L 357, 2002 12 31, p. 1.[2] Specialios skolinimosi teisės.[3] OL C 309, 2003 12 19, p. 14.--------------------------------------------------


title: 2014/81/ES: 2014 m. vasario 11 d. Tarybos sprendimas, kuriuo skiriamas Regionų komiteto Vokietijai atstovaujantis pakaitinis narys

text:
14.2.2014

               LT

               Europos Sąjungos oficialusis leidinys

               L 44/50

      TARYBOS SPRENDIMAS

   2014 m. vasario 11 d.
   kuriuo skiriamas Regionų komiteto Vokietijai atstovaujantis pakaitinis narys
   (2014/81/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Ursula MÄNNLE kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto pakaitiniu nariu skiriamas:

               —

               Franz RIEGER, Mitglied des Landtags.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 11 d.

            Tarybos vardu

            Pirmininkas

         E. VENIZELOS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2009/892/EB: 2009 m. lapkričio 30 d. Tarybos sprendimas dėl makrofinansinės pagalbos teikimo Serbijai

text:
5.12.2009

               LT

               Europos Sąjungos oficialusis leidinys

               L 320/9

      TARYBOS SPRENDIMAS

   2009 m. lapkričio 30 d.
   dėl makrofinansinės pagalbos teikimo Serbijai
   (2009/892/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   pasikonsultavusi su Ekonomikos ir finansų komitetu,
   kadangi:

               (1)

               Serbijos ir Europos Sąjungos (ES) santykiai plėtojami remiantis stabilizacijos ir asociacijos procesu ir Europos partneryste; 2008 m. balandžio 29 d. Serbija ir Komisija pasirašė Stabilizacijos ir asociacijos susitarimą ir Laikinąjį susitarimą dėl prekybos ir su prekyba susijusių reikalų.

               (2)

               Nuo 2008 m. antrosios pusės Serbijos ekonomika patirdavo vis stipresnius smūgius dėl tarptautinės finansų krizės – mažėjo gamyba, biudžeto pajamos ir didėjo išorės finansavimo poreikiai.

               (3)

               Serbijos ekonomikos stabilizavimas ir atkūrimas remiamas Tarptautinio valiutos fondo (TVF) finansine pagalba. 2008 m. lapkričio mėn. Serbijos valdžios institucijos preliminariai susitarė su TVF dėl naujo rezervinio susitarimo, kuris buvo patvirtintas 2009 m. sausio mėn.

               (4)

               Dar labiau pablogėjus ekonominei padėčiai ir prireikus patikslinti ekonomines prielaidas, kuriomis grindžiama programa, taip pat atsižvelgiant į išaugusius išorės finansavimo poreikius, 2009 m. kovo mėn. Serbija ir TVF susitarė pakeisti rezervinį susitarimą programa, pagal kurią būtų galima išmokėti 3 mlrd. EUR; ją TVF valdyba patvirtino 2009 m. gegužės 15 d.

               (5)

               Bendrija numato pagal Pasirengimo narystei pagalbos priemonę (PNPP) 2009 ir 2010 m. skirti iš viso 100 mln. EUR dotacijų biudžetui paremti.

               (6)

               Atsižvelgdama į prastėjančią ekonominę padėtį ir perspektyvas, Serbija paprašė Bendrijos papildomos makrofinansinės pagalbos.

               (7)

               Kadangi 2010 m. išliks mokėjimų balanso finansavimo trūkumas, laikoma, kad makrofinansinė pagalba yra tinkamas atsakas į Serbijos prašymą šiuo metu susiklosčius išskirtinėms aplinkybėms, siekiant padėti stabilizuoti ekonomiką kartu įgyvendinant dabartinę TVF programą. Numatoma, kad esama finansinė pagalba padės mažinti biudžeto finansavimo poreikius.

               (8)

               Siekiant užtikrinti veiksmingą Bendrijos finansinių interesų apsaugą, susijusią su dabartine finansine pagalba, būtina numatyti, kad Serbija vykdytų tinkamas priemones, susijusias su sukčiavimo, korupcijos ir kitų su pagalba siejamų pažeidimų prevencija ir kova su jais, Komisija – kontrolę, o Audito Rūmai – auditą.

               (9)

               Šios Bendrijos finansinės pagalbos suteikimas nepažeidžia biudžeto valdymo institucijos galių.

               (10)

               Šią pagalbą turėtų administruoti Komisija, konsultuodamasi su Ekonomikos ir finansų komitetu.

               (11)

               Šiam sprendimui priimti Sutartyje nenumatyti jokie kiti įgaliojimai, išskyrus nustatytuosius 308 straipsnyje,

         NUSPRENDĖ:
   1 straipsnis
   1.   Bendrija suteikia Serbijai paskolos formos makrofinansinę pagalbą, kurios didžiausia pagrindinė suma 200 mln. EUR, o ilgiausias vidutinis grąžinimo terminas 15 metų, siekdama padėti Serbijai stabilizuoti ekonomiką ir sumažinti jos mokėjimų balanso ir biudžeto poreikius, kaip numatyta dabartinėje TVF programoje.
   2.   Šiuo tikslu Komisija įgaliota Bendrijos vardu pasiskolinti reikalingus išteklius.
   3.   Išmokamą Bendrijos finansinę pagalbą administruoja Komisija, glaudžiai bendradarbiaudama su Ekonomikos ir Finansų komitetu, nepažeisdama TVF ir Serbijos susitarimų.
   4.   Bendrijos finansinė pagalba teikiama dvejus metus nuo 2 straipsnio 1 dalyje nurodyto susitarimo memorandumo įsigaliojimo pirmosios dienos. Tačiau dėl susiklosčiusių aplinkybių Komisija, pasikonsultavusi su Ekonomikos ir finansų komitetu, gali nuspręsti pratęsti teikimo laikotarpį ne ilgiau kaip vieneriems metams.
   2 straipsnis
   1.   Komisija turi įgaliojimus, pasikonsultavusi su Ekonomikos ir finansų komitetu, susitarti su Serbijos valdžios institucijomis dėl su Bendrijos makrofinansine pagalba susijusių ekonominės politikos sąlygų, kurios turi būti nustatytos susitarimo memorandume. Sąlygos turi atitikti TVF ir Serbijos pasirašytų susitarimų nuostatas. Pagalbos finansinės sąlygos turi būti išsamiai išdėstytos paskolos susitarime, dėl kurio susitaria Komisija ir Serbijos valdžios institucijos.
   2.   Bendrijos finansinės pagalbos įgyvendinimo laikotarpiu Komisija prižiūri, ar Serbijos finansiniai mechanizmai, administracinės procedūros ir vidaus bei išorės kontrolės mechanizmai, susiję su šia Bendrijos finansine pagalba, yra patikimi.
   3.   Komisija reguliariai tikrina, ar Serbijos ekonominė politika atitinka Bendrijos pagalbos tikslus ir ar tinkamai vykdomos sutartos ekonominės politikos sąlygos. Atlikdama tikrinimus Komisija glaudžiai bendradarbiauja su Bretton Woods institucijomis ir prireikus su Ekonomikos ir finansų komitetu.
   3 straipsnis
   1.   Komisija šią Bendrijos finansinę pagalbą Serbijai teikia dviem paskolos dalimis, laikydamasi 2 dalies sąlygų. Paskolos dalių dydis bus nustatytas susitarimo memorandume.
   2.   Sprendimą dėl dalių išmokėjimo Komisija priima atsižvelgdama į tai, ar tinkamai įgyvendinamos ekonominės politikos sąlygos, dėl kurių susitarta susitarimo memorandume. Antra dalis negali būti išmokėta anksčiau nei praėjus trims mėnesiams po pirmos dalies išmokėjimo.
   3.   Bendrijos lėšos pervedamos į Serbijos nacionalinį banką. Laikantis nuostatų, kurios turi būti išdėstytos susitarimo memorandume, įskaitant nepatenkintų biudžeto finansavimo poreikių patvirtinimą, lėšos, kurių vertė apskaičiuota vietos valiuta, gali būti pervestos į Serbijos iždą, kuris yra galutinis gavėjas.
   4 straipsnis
   1.   Šiame sprendime nurodytos Bendrijos skolinimosi ir skolinimo operacijos atliekamos eurais taikant tą pačią lėšų įskaitymo datą, ir dėl jų Bendrijai nereikia spręsti su terminų pasikeitimu susijusių klausimų, ji nepatiria jokios valiutų kurso ar palūkanų normos rizikos arba bet kokios kitos komercinės rizikos.
   2.   Komisija, Serbijai paprašius, imasi visų būtinų priemonių, siekdama užtikrinti, kad paskolos terminai ir sąlygos būtų papildyti išankstinio grąžinimo sąlyga, atitinkančia atitinkamą skolinimosi operacijų terminų ir sąlygų nuostatą.
   3.   Serbijos prašymu ir kai atsižvelgiant į aplinkybes galima sumažinti paskolos palūkanų normą, Komisija gali refinansuoti visus pirminius įsiskolinimus ar jų dalį arba pakeisti atitinkamas finansines sąlygas. Refinansavimas arba sąlygų keitimas turi būti atliekami pagal 1 dalyje nustatytas sąlygas, ir dėl jų neturi būti pratęstas vidutinis susijusios paskolos grąžinimo terminas arba neturi padidėti refinansavimo arba sąlygų keitimo dieną mokėtina kapitalo suma.
   4.   Visas Bendrijos išlaidas, susijusias su skolinimosi ir skolinimo operacijomis pagal šį sprendimą, padengia Serbija.
   5.   Ekonomikos ir finansų komitetas nuolat informuojamas apie šio straipsnio 2 ir 3 dalyse nurodytų operacijų eigą.
   5 straipsnis
   Bendrijos finansinė pagalba įgyvendinama pagal 2002 m. birželio 25 d. Reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) nuostatas ir jo įgyvendinimo taisykles (2). Susitarimo memorandume ir paskolos susitarime, dėl kurių turi būti susitarta su Serbijos valdžios institucijomis, visų pirma numatomos tinkamos priemonės, kurių imasi Serbija dėl sukčiavimo, korupcijos ir kitų su pagalba siejamų pažeidimų prevencijos ir kovos su jais. Juose taip pat numatoma Komisijos, įskaitant Europos kovos su sukčiavimu tarnybą (OLAF), kontrolė su teise vietoje atlikti patikrinimus ir apžiūras, Audito Rūmų vykdomas auditas, kuris prireikus atliekamas vietoje.
   6 straipsnis
   Iki kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą, kurioje pateikiamas šio sprendimo įgyvendinimo per praėjusius metus vertinimas. Ataskaitoje nurodomas pagal 2 straipsnio 1 dalį susitarimo memorandume išdėstytų politikos sąlygų, Serbijos einamųjų ekonominių ir fiskalinių rezultatų ir Komisijos sprendimo išmokėti pagalbos dalį ryšys.
   7 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  OL L 248, 2002 9 16, p. 1.

      (2)  Komisijos reglamentas (EB, Euratomas) Nr. 2342/2002 (OL L 357, 2002 12 31, p. 1).


title: 2012/271/ES: 2012 m. balandžio 24 d. Tarybos sprendimas dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo

text:
24.5.2012

               LT

               Europos Sąjungos oficialusis leidinys

               L 134/1

         TARYBOS SPRENDIMAS
   2012 m. balandžio 24 d.
   dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo
   (2012/271/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 196 straipsnį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (2) (toliau – EEE susitarimas) 31 protokole išdėstytos specialios nuostatos ir priemonės dėl bendradarbiavimo konkrečiose srityse, nesusijusiose su keturiomis laisvėmis;

               (2)

               tikslinga išplėsti Susitarimo Susitariančiųjų Šalių bendradarbiavimą įtraukiant sritis, nesusijusias su keturiomis laisvėmis;

               (3)

               tam, kad šis išplėstas bendradarbiavimas galėtų vykti, EEE susitarimo 31 protokolas turėtų būti iš dalies pakeistas į jo taikymo sritį įtraukiant 2008 m. gruodžio 8 d. Tarybos direktyvą 2008/114/EB dėl Europos ypatingos svarbos infrastruktūros objektų nustatymo ir priskyrimo jiems bei būtinybės gerinti jų apsaugą vertinimo (3);

               (4)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo grindžiama EEE jungtinio komiteto sprendimo projektu, pridedamu prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. balandžio 24 d.

            Tarybos vardu

            Pirmininkas

         N. WAMMEN

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  OL L 345, 2008 12 23, p. 75.

      PROJEKTAS
      EEE JUNGTINIO KOMITETO SPRENDIMAS Nr. …/2012
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į jo 86 ir 98 straipsnius,
      kadangi:

                  (1)

                  EEE susitarimo 31 protokolas buvo iš dalies pakeistas … EEE jungtinio komiteto sprendimu Nr. …/… (1);

                  (2)

                  tinkama išplėsti EEE susitarimo Susitariančiųjų Šalių bendradarbiavimą, įtraukiant 2008 m. gruodžio 8 d. Tarybos direktyvą 2008/114/EB dėl Europos ypatingos svarbos infrastruktūros objektų nustatymo ir priskyrimo jiems bei būtinybės gerinti jų apsaugą vertinimo (2);

                  (3)

                  EEE susitarimo 31 protokolas turėtų būti iš dalies pakeistas tam, kad šis išplėstas bendradarbiavimas galėtų vykti,

            PRIĖMĖ ŠĮ SPRENDIMĄ:
      1 straipsnis
      Po EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, 10 straipsnyje įterpiama ši dalis:

                     „9.

                                 a)

                                 Susitariančiosios Šalys bendradarbiauja tarpusavyje srityse, kurias apima šis teisės aktas:

                                             —

                                                32008 L 0114: 2008 m. gruodžio 8 d. Tarybos direktyva 2008/114/EB dėl Europos ypatingos svarbos infrastruktūros objektų nustatymo ir priskyrimo jiems bei būtinybės gerinti jų apsaugą vertinimo (OL L 345, 2008 12 23, p. 75).

                                 b)

                                 Siekdamos įgyvendinti Direktyvoje 2008/114/EB nustatytus tikslus Susitariančiosios Šalys atitinkamai bendradarbiauja, kaip nustatyta EEE susitarimo 80 straipsnyje.

                                 c)

                                 Pagal EEE susitarimo 79 straipsnio 3 dalį šiai daliai taikoma EEE susitarimo VII dalis (Institucinės nuostatos), išskyrus 3 skyriaus 1 ir 2 skirsnius.“

      2 straipsnis
      Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal EEE susitarimo 103 straipsnio 1 dalį (3).
      3 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.

         Priimta …

               EEE jungtinio komiteto

               Pirmininkas

               EEE jungtinio komiteto sekretoriai

         (1)  OL L …

         (2)  OL L 345, 2008 12 23, p. 75.

         (3)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2014/446/ES: 2014 m. liepos 8 d. Tarybos sprendimas, kuriuo skiriami Regionų komiteto Italijai atstovaujantys du nariai

text:
10.7.2014

               LT

               Europos Sąjungos oficialusis leidinys

               L 201/27

         TARYBOS SPRENDIMAS
   2014 m. liepos 8 d.
   kuriuo skiriami Regionų komiteto Italijai atstovaujantys du nariai

      (2014/446/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.2010 m. birželio 3 d. Sprendimu 2010/311/ES (3) Roberto COTA buvo paskirtas nariu iki 2015 m. sausio 25 d.;

               (2)

               pasibaigus Giovanni CHIODI ir Roberto COTA kadencijai tapo laisvos Regionų komiteto dviejų narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariais skiriami:

               —

               Luciano D'ALFONSO, Presidente della Regione Abruzzo,

               —

               Sergio CHIAMPARINO, Presidente della Regione Piemonte.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 8 d.

            Tarybos vardu

            Pirmininkas

         P. C. PADOAN

      (1)  OL L 348, 2009 12 29, p. 22.

      (2)  OL L 140, 2010 1 19, p. 11.

      (3)  OL L 140, 2010 6 8, p. 26.


title: 2014 m. rugsėjo 16 d. Europos sisteminės rizikos valdybos sprendimas dėl kai kurių Rekomendacijoje ESRV/2012/2 dėl kredito įstaigų finansavimo nustatytų terminų pratęsimo (ESRV/2014/4)

text:
23.1.2015

               LT

               Europos Sąjungos oficialusis leidinys

               C 22/8

         EUROPOS SISTEMINĖS RIZIKOS VALDYBOS SPRENDIMAS
   2014 m. rugsėjo 16 d.
   dėl kai kurių Rekomendacijoje ESRV/2012/2 dėl kredito įstaigų finansavimo nustatytų terminų pratęsimo
   (ESRV/2014/4)
   (2015/C 22/04)
   EUROPOS SISTEMINĖS RIZIKOS VALDYBOS BENDROJI VALDYBA
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 3 straipsnio 2 dalies b, f ir g punktus, 4 straipsnio 2 dalį, 16 straipsnio 2 dalį ir 17 straipsnį,
   atsižvelgdama į 2011 m. sausio 20 d. Europos sisteminės rizikos valdybos sprendimą ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės (2), ypač į jo 19 ir 20 straipsnius,
   kadangi:

               1.

               2012 m. gruodžio 20 d. Europos sisteminės rizikos valdybos Bendroji valdyba (ESRV) priėmė Rekomendaciją ESRV/2012/2 (3). Rekomendacija skirta skatinti naudoti tvarias finansavimo struktūras kredito įstaigoms.

               2.

               Kad būtų pasiekti Rekomendacijos ESRV/2012/2 tikslai, nacionalinės priežiūros institucijos (toliau – NPI), kitos institucijos, įgaliotos vykdyti rizikos ribojimo priežiūrą makrolygiu, ir Europos bankininkystės institucija (EBI) privalo imtis tam tikrų veiksmų per Rekomendacijos 2 skirsnio 3 dalyje nustatytus terminus.

               3.

               2013 m. gruodžio 31 d. Bendroji valdyba nusprendė tokius terminus pratęsti šešis–dvylika mėnesių. Pagal tokį peržiūrėtą grafiką už bankų priežiūrą atsakingos NPI ir NPI ir kitos institucijos, įgaliotos vykdyti rizikos ribojimo priežiūrą makrolygiu, turi pateikti ESRV tarpinę ataskaitą, kurioje būtų pirmas A rekomendacijos 1, 2 ir 3 dalių įgyvendinimo vertinimas iki 2015 m. birželio 30 d., ir galutinę ataskaitą iki 2016 m. sausio 31 d. EBI turėtų pateikti pirmąją stebėsenos ataskaitą dėl A rekomendacijos 5 dalies iki 2015 m. birželio 30 d., ir galutinę ataskaitą iki 2015 m. rugsėjo 30 d. Tačiau kai kurie adresatai nurodė, kad per nustatytus terminus to padaryti nebus įmanoma.

               4.

               Bendras ESRV tikslas yra laiku ir veiksmingai užkirsti kelią sisteminei rizikai arba ją sušvelninti. Bendroji valdyba mano, kad atidėjus pirmosios stebėsenos NPI ataskaitos dėl A rekomendacijos 1, 2 ir 3 dalių įgyvendinimo pateikimo terminą šešiems mėnesiams ir pirmosios EBI stebėsenos ataskaitos dėl A rekomendacijos 5 dalies įgyvendinimo pateikimo terminą devyniems mėnesiams tvarkingas finansų rinkų veikimas nebūtų sutrikdytas, ir nereikštų, kad rekomendacijos nebūtų įgyvendintos.

               5.

               Todėl Bendroji valdyba nusprendė pratęsti Rekomendacijoje ESRV/2012/12 nustatytus terminus dėl A rekomendacijos 1, 2 ir 3 dalių šešiais mėnesiais, ir devyniais mėnesiais dėl A rekomendacijos 5 dalies, kad NPI ir EBI būtų suteikta pakankamai laiko imtis reikiamų veiksmų atitinkamoms rekomendacijoms įgyvendinti.

         PRIĖMĖ ŠĮ SPRENDIMĄ:
   1 straipsnis
   Rekomendacijos ESRV/2012/2 pakeitimai
   Rekomendacija ESRV/2012/2 iš dalies keičiama taip:

               1.

               2 skirsnio 3 dalies 1 punktas keičiamas taip:

                           „1.

                              A rekomendacija – Už bankų priežiūrą atsakingos nacionalinės priežiūros institucijos, nacionalinės priežiūros institucijos ir kitos institucijos, įgaliotos vykdyti rizikos ribojimo priežiūrą makrolygiu, ir EBI turi pateikti ataskaitas pagal tokį grafiką:

                                       a)

                                       iki 2015 m. gruodžio 31 d. už bankų priežiūrą atsakingos nacionalinės priežiūros institucijos turi pateikti ESRV tarpinę ataskaitą, kurioje būtų pirmas A rekomendacijos 1 ir 2 dalių įgyvendinimo vertinimas;

                                       b)

                                       iki 2016 m. liepos 31 d. už bankų priežiūrą atsakingos nacionalinės priežiūros institucijos turi pateikti ESRV ir Tarybai galutinę ataskaitą dėl A rekomendacijos 1 ir 2 dalių;

                                       c)

                                       iki 2015 m. gruodžio 31 d. nacionalinės priežiūros institucijos ir kitos institucijos, įgaliotos vykdyti rizikos ribojimo priežiūrą makrolygiu, turi pateikti ESRV tarpinę ataskaitą, kurioje būtų pirmas A rekomendacijos 3 dalies įgyvendinimo vertinimas;

                                       d)

                                       iki 2016 m. rugsėjo 30 d. nacionalinės priežiūros institucijos ir kitos institucijos, įgaliotos vykdyti rizikos ribojimo priežiūrą makrolygiu, turi pateikti ESRV ir Tarybai galutinę ataskaitą dėl A rekomendacijos 3 dalies įgyvendinimo;

                                       e)

                                       iki 2014 m. birželio 30 d. EBI turi pateikti ESRV ir Tarybai gaires, nurodytas A rekomendacijos 4 dalyje;

                                       f)

                                       iki 2016 m. kovo 31 d. EBI turi pateikti ESRV tarpinę ataskaitą, kurioje būtų pirmas A rekomendacijos 5 dalies įgyvendinimo vertinimas;

                                       g)

                                       iki 2016 m. birželio 30 d.: EBI turi pateikti ESRV ir Tarybai galutinę ataskaitą dėl A rekomendacijos 5 dalies įgyvendinimo“;

               2.

               Priedo V.1.3.1 punktas keičiamas taip:
               „V.1.3.1.   Tolesnių veiksmų grafikas

               Už bankų priežiūrą atsakingos nacionalinės priežiūros institucijos, nacionalinės priežiūros institucijos ir kitos institucijos, įgaliotos vykdyti rizikos ribojimo priežiūrą makrolygiu, bei EBI teikia ataskaitas ESRV ir Tarybai apie šiai rekomendacijai įgyvendinti vykdomus veiksmus, arba tinkamai pagrindžia, kodėl veiksmų nesiimama, pagal tokį grafiką:

                           a.

                           iki 2015 m. gruodžio 31 d. už bankų priežiūrą atsakingos nacionalinės priežiūros institucijos turi pateikti ESRV tarpinę ataskaitą, kurioje būtų pirmas A rekomendacijos 1 ir 2 dalių įgyvendinimo rezultatų įvertinimas;

                           b.

                           iki 2016 m. liepos 31 d. už bankų priežiūrą atsakingos nacionalinės priežiūros institucijos turi pateikti ESRV ir Tarybai galutinę ataskaitą dėl A rekomendacijos 1 ir 2 dalių įgyvendinimo;

                           c.

                           iki 2015 m. gruodžio 31 d. nacionalinės priežiūros institucijos ir kitos institucijos, įgaliotos vykdyti rizikos ribojimo priežiūrą makrolygiu, turi pateikti ESRV tarpinę ataskaitą, kurioje būtų pirmas A rekomendacijos 3 dalies įgyvendinimo vertinimas;

                           d.

                           iki 2016 m. rugsėjo 30 d. nacionalinės priežiūros institucijos ir kitos institucijos, įgaliotos vykdyti rizikos ribojimo priežiūrą makrolygiu, turi pateikti ESRV ir Tarybai galutinę ataskaitą dėl A rekomendacijos 3 dalies įgyvendinimo;

                           e.

                           iki 2014 m. birželio 30 d. EBI turi pateikti ESRV ir Tarybai gaires, nurodytas A rekomendacijos 4 dalyje;

                           f.

                           iki 2016 m. kovo 31 d. EBI turi pateikti ESRV tarpinę ataskaitą, kurioje būtų pirmas A rekomendacijos 5 dalies įgyvendinimo vertinimas;

                           g.

                           iki 2016 m. birželio 30 d. EBI turi pateikti ESRV ir Tarybai galutinę ataskaitą dėl A rekomendacijos 5 dalies įgyvendinimo“;

         2 straipsnis
   Skelbimas
   Šis Sprendimas skelbiamas ESRV interneto svetainėje jo įsigaliojimo dieną.
   3 straipsnis
   Įsigaliojimas
   Šis Sprendimas įsigalioja jo patvirtinimo dieną.

      Priimta Frankfurte prie Maino 2014 m. rugsėjo 16 d.

            ESRV Pirmininkas

         Mario DRAGHI

      (1)  OL L 331, 2010 12 15, p. 1.

      (2)  OL C 58, 2011 2 24, p. 4.

      (3)  2012 m. gruodžio 20 d. Europos sisteminės rizikos valdybos Rekomendacija ESRV/2012/2 dėl kredito įstaigų finansavimo (OL C 119, 2013 4 25, p. 1).


Svarbus teisinis pranešimas

|

52007BP0113(02)

2. 2007 m. balandžio 24 d. Europos Parlamento sprendimas dėl Europos profesinio mokymo plėtros centro 2005 finansinių metų sąskaitų uždarymo (C6-0386/2006 - 2006/2153(DEC))

Oficialusis leidinys 074 E , 20/03/2008 p. 0184 - 0186

		2.2007 m. balandžio 24 d. Europos Parlamento sprendimas dėl Europos profesinio mokymo plėtros centro 2005 finansinių metų sąskaitų uždarymo (C6-0386/2006 — 2006/2153(DEC))Europos Parlamentas,- atsižvelgdamas į Europos profesinio mokymo plėtros centro 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos profesinio mokymo plėtros centro 2005 finansinių metų galutinių metinių ataskaitų kartu su centro atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo [4], ypač į jo 12a straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A6-0097/2007),1. pažymi, kad Europos profesinio mokymo plėtros centro galutinėse metinėse ataskaitose buvo pateikti šie duomenys:Šaltinis: Centro pateikta informacija. Šioje lentelėje pateikiami apibendrinti fondo pateikti duomenys.(tūkst. EUR) |2004 ir 2005 finansinių metų pajamų ir išlaidų ataskaitos duomenys || 2005 | 2004 |PajamosKomisijos subsidijos | 16418 | 13700 |Asignuotosios pajamos | 573 | 724 |Įvairios pajamos | 36 | 42 |Iš viso pajamų (a) | 17027 | 14466 |Biudžeto išlaidos finansiniams metamsDarbuotojai. Biudžeto I antraštinė dalis— Mokėjimai | 8862 | 8579 |— Perkelti asignavimai | 213 | 466 |Administracija - II antraštinė biudžeto dalis— Mokėjimai | 865 | 768 |— Perkelti asignavimai | 334 | 542 |Veiklai skirti asignavimai - III antraštinė biudžeto dalis (išskyrus asignuotas pajamas)— Mokėjimai pagal finansinių metų mokėjimų asiganavimus | 2466 | 2508 |— Iki 2003 m. gruodžio 31 d. neįvykdytų įsipareigojimų mokėjimai | 2119 | 2702 |— Perkelti asignavimai | | |Asignuotos pajamos (PHARE ir trečiosios šalys)— Mokėjimai | 68 | 415 |— Perkelti asignavimai | 505 | 309 |Iš viso išlaidų (b) | 15433 | 16289 |Finansinių metų (a-b) vykdymas | 1594 | -1823 |Likutis, perkeltas iš ankstesnių finansinių metų | 375 | -993 |Iš praėjusių metų perkelti ir panaikinti asignavimai (I ir II antraštinės dalys neišskirtos) | 111 | 56 |Panaikinti asignavimai, perkelti iš asignuotų pajamų (III antraštinė asignavimų dalis neišskirta) III antraštines dalies N-1 asignavimų perkėlimo, susijusio su pakeitimu į diferencijuotus asignavimus, neutralizavimas | 93 | 3138 |Sumos, nepanaudotos praeitais finansiniais metais, skirtos naudojimui | | 1 |Grąžinamosios išmokos Komisijai | | 0 |Valiutos kurso skirtumai | 1 | --4 |Finansinių metų likutis | 2173 | 375 |2. pritaria Europos profesinio mokymo plėtros centro 2005 finansinių metų sąskaitų uždarymui;3. paveda Pirmininkui perduoti šį sprendimą Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).[1] OL C 266, 2006 10 31, p. 28.[2] OL C 312, 2006 12 19, p. 60.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EB) Nr. 2051/2004 (OL L 355, 2004 12 1, p. 1).[5] OL L 357, 2002 12 31, p. 72.--------------------------------------------------


title: 1988 m. gruodžio 21 d. Tarybos Sprendimas dėl susitarimo pasikeičiant raštais, susijusio su Europos ekonominės bendrijos ir Izraelio Valstybės susitarimo 1 protokolo 9 straipsniu, sudarymo dėl Izraelio kilmės konservuotų vaisių importo į Bendriją

text:
Svarbus teisinis pranešimas

|

31988D0648

Oficialusis leidinys L 358 , 27/12/1988 p. 0019 - 0021

		Tarybos Sprendimas1988 m. gruodžio 21 d.dėl susitarimo pasikeičiant raštais, susijusio su Europos ekonominės bendrijos ir Izraelio Valstybės susitarimo 1 protokolo 9 straipsniu, sudarymo dėl Izraelio kilmės konservuotų vaisių importo į Bendriją(88/648/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač jos 113 straipsnį,atsižvelgdama Komisijos rekomendaciją,kadangi Europos ekonominės bendrijos ir Izraelio Valstybės bendradarbiavimo susitarimas [1] buvo pasirašytas 1975 m. gegužės 11 d.;kadangi susitarimas pasikeičiant raštais, susijęs su Europos ekonominės bendrijos ir Izraelio Valstybės minėto susitarimo 1 protokolo 9 straipsniu, dėl Izraelio kilmės konservuotų vaisių importo į Bendriją turėtų būti patvirtintas,NUSPRENDĖ:1 straipsnisŠiuo sprendimu Bendrijos vardu patvirtinamas susitarimas pasikeičiant raštais, susijęs su Europos ekonominės bendrijos ir Izraelio Valstybės susitarimo 1 protokolo 9 straipsniu dėl Izraelio kilmės konservuotų vaisių importo į Bendriją.Susitarimo tekstas pridedamas prie šio sprendimo.2 straipsnisSiekiant Bendriją įpareigoti laikytis šio susitarimo, šiuo sprendimu Tarybos pirmininkas įpareigojamas paskirti asmenį, įgaliotą pasirašyti tą susitarimą.3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1988 m. gruodžio 21 d.Tarybos varduPirmininkasV. Papandreou[1] OL L 136, 1975 5 28, p. 3.--------------------------------------------------


title: 1998 m. birželio 23 d. Vykdomojo komiteto Sprendimas dėl vizų prašytojų pasų antspaudavimo (SCH/Com-ex (98) 21)

text:
Svarbus teisinis pranešimas

|

41998D0021

Oficialusis leidinys L 239 , 22/09/2000 p. 0200 - 0201

		Vykdomojo komiteto Sprendimas1998 m. birželio 23 d.dėl vizų prašytojų pasų antspaudavimo(SCH/Com-ex (98) 21)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 9 straipsnį,atsižvelgdamas į minėtos Konvencijos 17 straipsnį,kadangi visos Šengeno valstybės yra suinteresuotos bendru sutarimu suderinti vizų išdavimo tvarką kaip jų bendros politikos dėl laisvo asmenų judėjimo dalį, kad būtų užkirstas kelias asmenims pateikti daugkartinius vizos prašymus;siekdamas gerinti konsulinį bendradarbiavimą, kad būtų kovojama su nelegalia imigracija ir nelegaliais jos tinklais;remdamasis Bendrųjų konsulinių instrukcijų [1] VIII skyriumi dėl konsulinio bendradarbiavimo vietos lygmeniu;kadangi keitimasis informacija tarp Šengeno partnerių dėl to, kad vizos prašymas pateiktas vienoje iš jų valstybių, yra priemonė užkirsti kelią teikti daugkartinius arba vienas po kito pateikiamus prašymus;kadangi antspaudavimas, kuriuo siekiama nustatyti vizos prašymus, yra priemonė neleisti, kad tas pats asmuo daug kartų vienu metu ar iš eilės teiktų vizos prašymus;kadangi praktikos antspauduoti visus vizos prašymus, nepaisant valstybės, kurioje jie yra pateikiami, standartizavimas padėtų sumažinti vangumą, kurį galėtų sukelti nesuderinti veiksmai,NUSPRENDĖ:1. Anstpaudas dedamas visų vizų prašytojų pasuose. Prašymą gavusi kompetentinga atstovybė ar įstaiga nusprendžia, dėti ar nedėti antspaudą diplomatiniuose ir tarnybiniuose pasuose.2. Antspaude turi būti trečias tarpas, paliktas prašomos vizos rūšies kodui.3. Anstpaudas taip pat gali būti dedamas gavus ilgalaikių vizų prašymus.4. Anspaudas dedamas, kai viena Šengeno valstybė atstovauja kitai Šengeno valstybei. Šiuo atveju trečiajame tarpe, paliktame prašomos vizos rūšies kodui, taip pat daroma nuoroda, kad valstybė atstovauja kitai valstybei.5. Išimtiniais atvejais, kai praktiškai neįmanoma dėti antspaudo, pirmininkaujančios valstybės atstovybė arba įstaiga, surengusi konsulinį pasitarimą, informuoja atitinkamą Šengeno grupę ir pateikia grupei tvirtinti alternatyvų pasiūlymą, pavyzdžiui, susijusį su keitimusi pasų fotokopijomis arba atmestų vizos prašymų sąrašais nurodant atsisakymo išduoti vizą motyvus.6. Dėl 2 punkto nuostatos Bendrųjų konsulinių instrukcijų VIII skyrius[2]iš dalies keičiamas taip:"Keitimusi informacija tarp atstovybių bei įstaigų ir prašymų identifikavimu antspaudu ar kitomis priemonėmis siekiama neleisti tam pačiam asmeniui pateikti kelis ar vieną po kito vizos prašymus, arba kai prašymas yra nagrinėjamas, arba prašymą atmetus, toje pačioje atstovybėje ar įstaigoje arba kurioje nors kitoje atstovybėje ar įstaigoje.Neatmetant konsultacijų, kurios gali vykti tarp atstovybių bei įstaigų, ir keitimosi informacija, kurio jos gali imtis, atstovybė arba įstaiga, kuriai yra pateiktas prašymas, visų vizų prašytojų pasuose deda anstpaudą "Vizos prašymas pateiktas …". Į pirmą tarpą įrašomi šeši skaičiai (du skaičiai žymi dieną, du – mėnesį ir du – metus); antras tarpas paliekamas atitinkamos atstovybės ar konsulinės įstaigos pavadinimui; į trečią tarpą įrašomas prašomos vizos rūšies kodas.Prašymą gavusi kompetentinga atstovybė ar įstaiga nusprendžia, dėti ar nedėti antspaudą diplomatiniuose ir tarnybiniuose pasuose.Anstpaudas taip pat gali būti dedamas gavus ilgalaikių vizų prašymus.Kai Šengeno valstybė atstovauja kitai Šengeno valstybei, trečiame antspaudo tarpe po prašomos vizos rūšies kodo įrašoma raidė "R", o po jos – atstovaujamos valstybės kodas.Išduodant vizą, jos įklija įklijuojama kiek įmanoma ant identifikavimo spaudo.Išimtiniais atvejais, kai praktiškai neįmanoma dėti antspaudo, pirmininkaujančios valstybės atstovybė ar įstaiga, surengusi konsulinį pasitarimą, informuoja atitinkamą Šengeno grupę ir pateikia grupei tvirtinti alternatyvų pasiūlymą, pavyzdžiui, susijusį su keitimusi pasų fotokopijomis arba atmestų vizos prašymų sąrašais nurodant atsisakymo išduoti vizą motyvus.Diplomatinių atstovybių ar konsulinių įstaigų vadovai pirmininkaujančios valstybės iniciatyva gali imtis papildomų prevencinių priemonių vietos lygmeniu, jei tokios priemonės pasirodo būtinos."Ostendas, 1998 m. birželio 23 d.PirmininkasL. Tobback[1] Žr. dokumentą SCH/Com-ex (99)13.[2] Žr. dokumentą SCH/Com-ex (99)13.--------------------------------------------------


title: 2011/713/: 2011 m. spalio 10 d. Tarybos sprendimas, kuriuo prieštaraujama tam, kad Europos Komisija priimtų Direktyvos, kuria iš dalies keičiamos Europos Parlamento ir Tarybos direktyvos 2009/43/EB nuostatos dėl su gynyba susijusių produktų sąrašo, projektą

text:
1.11.2011

               LT

               Europos Sąjungos oficialusis leidinys

               L 285/22

         TARYBOS SPRENDIMAS
   2011 m. spalio 10 d.
   kuriuo prieštaraujama tam, kad Europos Komisija priimtų Direktyvos, kuria iš dalies keičiamos Europos Parlamento ir Tarybos direktyvos 2009/43/EB nuostatos dėl su gynyba susijusių produktų sąrašo, projektą
   (2011/713/ES)
   EUROPOS SĄJUNGOS TARYBA,
   atsižvelgdama į 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (1), ypač į jo 5a straipsnio 3 dalies b punktą,
   atsižvelgdama į 2009 m. gegužės 6 d. Europos Parlamento ir Tarybos direktyvą 2009/43/EB dėl su gynyba susijusių produktų siuntimo Bendrijoje sąlygų supaprastinimo (2),
   atsižvelgdama į Komisijos direktyvos, kuria iš dalies keičiama Direktyva 2009/43/EB, projektą, kurį Komisija 2011 m. liepos 15 d. pateikė Tarybai tikrinti pagal Sprendimo 1999/468/EB 5a straipsnio 3 dalies a punktą,
   kadangi:
   Komisijos pateiktu direktyvos projektu viršijami pagrindiniame akte numatyti įgyvendinimo įgaliojimai, reikalaujant, kad valstybės narės praneštų apie perkėlimo į nacionalinę teisę priemones pateikdamos atitikties lenteles,
   PRIĖMĖ ŠĮ SPRENDIMĄ:
   1 straipsnis
   Taryba pagal Sprendimo 1999/468/EB 5a straipsnio 3 dalies b punktą prieštarauja, kad Komisija priimtų Direktyvos, kuria iš dalies keičiama Direktyva 2009/43/EB, projektą, kurį Komisija pateikė Tarybai tikrinti pagal Sprendimo 1999/468/EB 5a straipsnio 3 dalies a punktą.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 10 d.

            Tarybos vardu

            Pirmininkas

         A. KRASZEWSKI

      (1)  OL L 184, 1999 7 17, p. 23.

      (2)  OL L 146, 2009 6 10, p. 1.


title: 2015 m. gruodžio 7 d. Tarybos sprendimas (BUSP) 2015/2275, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)

text:
8.12.2015

               LT

               Europos Sąjungos oficialusis leidinys

               L 322/50

         TARYBOS SPRENDIMAS (BUSP) 2015/2275
   2015 m. gruodžio 7 d.
   kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 16 d. Taryba priėmė Sprendimą 2012/389/BUSP (1) dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR);

               (2)

               2014 m. liepos 22 d. Taryba priėmė Sprendimą 2014/485/BUSP (2), kuriuo EUCAP NESTOR pratęsiama iki 2016 m. gruodžio 12 d.;

               (3)

               2015 m. spalio 6 d. Taryba priėmė Sprendimą (BUSP) 2015/1793 (3), kuriuo iki 2015 m. gruodžio 15 d. buvo pratęstas laikotarpis, kuriam numatyta orientacinė finansavimo suma;

               (4)

               Sprendimas 2012/389/BUSP turėtų būti iš dalies pakeistas, kad būtų numatyta orientacinė finansavimo suma, kurį apimtų laikotarpį nuo 2015 m. gruodžio 16 d. iki 2016 m. gruodžio 12 d.,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/389/BUSP 13 straipsnio 1 dalis pakeičiama taip:

      „1.   Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2012 m. liepos 16 d. iki 2013 m. lapkričio 15 d. padengti, yra 22 880 000 EUR.
      Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2013 m. lapkričio 16 d. iki 2014 m. spalio 15 d. padengti, yra 11 950 000 EUR.
      Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2014 m. spalio 16 d. iki 2015 m. gruodžio 15 d. padengti, yra 17 900 000 EUR.
      Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2015 m. gruodžio 16 d. iki 2016 m. gruodžio 12 d. padengti, yra 12 000 000 EUR.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gruodžio 7 d.

            Tarybos vardu

            Pirmininkė

         C. CAHEN

      (1)  2012 m. liepos 16 d. Tarybos sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 187, 2012 7 17, p. 40).

      (2)  2014 m. liepos 22 d. Tarybos sprendimas 2014/485/BUSP, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 217, 2014 7 23, p. 39).

      (3)  2015 m. spalio 6 d. Tarybos sprendimas (BUSP) 2015/1793, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 260, 2015 10 7, p. 30).


title: 2007/627/EB: 2007 m. rugsėjo 28 d. Tarybos sprendimas, Bendrijos vardu denonsuojantis AKR ir EEB Lomės konvencijoje ir prie tos konvencijos pridėtose atitinkamose deklaracijose pateiktą 3 protokolą dėl AKR cukraus, kurio tekstas perkeltas į AKR ir EB partnerystės susitarimo V priedo 3 protokolą, Barbadoso, Belizo, Dramblio Kaulo Kranto Respublikos, Fidžio Respublikos, Gajanos Respublikos, Jamaikos, Kenijos Respublikos, Kongo Respublikos, Madagaskaro Respublikos, Malavio Respublikos, Mauricijaus Respublikos, Mozambiko Respublikos, Sent Kristoferio ir Nevio Federacijos, Surinamo Respublikos, Svazilando Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos ir Zimbabvės Respublikos atžvilgiu

text:
29.9.2007

               LT

               Europos Sąjungos oficialusis leidinys

               L 255/38

      TARYBOS SPRENDIMAS

   2007 m. rugsėjo 28 d.
   Bendrijos vardu denonsuojantis AKR ir EEB Lomės konvencijoje ir prie tos konvencijos pridėtose atitinkamose deklaracijose pateiktą 3 protokolą dėl AKR cukraus, kurio tekstas perkeltas į AKR ir EB partnerystės susitarimo V priedo 3 protokolą, Barbadoso, Belizo, Dramblio Kaulo Kranto Respublikos, Fidžio Respublikos, Gajanos Respublikos, Jamaikos, Kenijos Respublikos, Kongo Respublikos, Madagaskaro Respublikos, Malavio Respublikos, Mauricijaus Respublikos, Mozambiko Respublikos, Sent Kristoferio ir Nevio Federacijos, Surinamo Respublikos, Svazilando Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos ir Zimbabvės Respublikos atžvilgiu
   (2007/627/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               Remiantis 1975 m. vasario 28 d. pasirašytoje AKR ir EEB Lomės konvencijoje ir prie tos konvencijos pridėtose atitinkamose deklaracijose pateiktu 3 protokolu dėl AKR cukraus (toliau – Cukraus protokolas), kurio tekstas perkeltas į 3 protokolą, įtrauktą į 2000 m. birželio 23 d. Kotonu pasirašyto Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (toliau – AKR ir EB partnerystės susitarimas) (1) V priedą, Bendrija įsipareigoja garantine kaina pirkti ir importuoti konkrečius žaliavinio arba baltojo cukranendrių cukraus, kurio kilmės šalys yra protokolą pasirašiusios AKR valstybės ir kurį šios valstybės įsipareigoja pristatyti Bendrijai, kiekius. Cukraus protokole numatyta, kad šį Susitarimą gali denonsuoti Bendrija kiekvienos AKR valstybės atžvilgiu ir kiekviena AKR valstybė Bendrijos atžvilgiu apie tai pranešusios prieš dvejus metus.

               (2)

               Šiuo metu AKR šalims taikomų prekybos nuostatų, išdėstytų AKR ir EB partnerytės susitarimo V priede, galiojimas baigiasi 2007 m. gruodžio 31 d. Remiantis AKR ir EB partnerytės susitarimo 36 straipsniu, ekonominės partnerystės susitarimais (EPS) bus nustatyta nauja prekybos su AKR valstybėmis sistema, ir šie susitarimai pakeis AKR ir EB susitarime nustatytą prekybos sistemą. AKR ir EB partnerystės susitarimo 36 straipsnio 4 dalyje nustatyta, kad, vykstant deryboms dėl EPS, susitarimo šalys turi persvarstyti Cukraus protokolą. Be to, 2007 m. gruodžio 31 d. taip pat baigia galioti 2001 m. lapkričio 14 d. Dohoje vykusioje PPO ministrų konferencijoje Bendrijai duotas leidimas, nukrypstant nuo GATT I straipsnyje nustatytų įpareigojimų, taikyti AKR valstybėms AKR ir EB partnerytės susitarime nustatytas prekybos lengvatas.

               (3)

               Siekiant užtikrinti, kad cukraus importo sistema būtų įtraukta į EPS numatytą importo sistemą, tikslinga kuo anksčiau imtis visų būtinų veiksmų, kad Cukraus protokolo galiojimas ir visi jame nustatyti įpareigojimai būtų nutraukti, atsižvelgiant į Cukraus protokole nustatytą reikalavimą pranešti apie protokolo galiojimo nutraukimą prieš dvejus metus.

               (4)

               Cukraus protokole numatytos priemonės atitiko AKR ir EB interesus, nes jomis užtikrinamos realizavimo galimybės pelningoje rinkoje AKR eksportuotojams ir reguliarus tiekimas EB cukranendrių cukraus rafinavimo įmonėms. Tačiau toliau nebegalima naudotis Cukraus protokole numatytomis priemonėmis. Reformavus EB cukraus rinką, EB nebegarantuos kainų Europos cukraus gamintojams, palaipsniui naikinant buvusį intervencijos mechanizmą.

               (5)

               Liberalizuojant AKR ir ES prekybą nebegalima išlaikyti neribotų kiekių, kartu suteikiant jiems Cukraus protokole numatytas kainų ir apimčių garantijas. Pagal iniciatyvą „Viskas, išskyrus ginklus“ (EBA) nuo 2009 m. liepos 1 d. numatytos neribotos galimybės gauti cukraus mažiausiai išsivysčiusioms šalims. Kadangi 2009 m. spalio 1 d. numatyta pradėti antrą pereinamojo laikotarpio etapą, atitinkamai reikėtų patikslinti EBA cukraus režimą.

               (6)

               Nors protokolas ir denonsuojamas, Bendrija ir AKR valstybės, siekdamos parengti išsamius EPS, gali vėliau sudaryti abipusį susitarimą dėl cukraus importo sistemos.

               (7)

               Todėl Cukraus protokolą būtina denonsuoti, kaip nustatyta jo 10 straipsnyje, ir pranešti kiekvienai jį pasirašiusiai AKR valstybei apie šį denonsavimą,

         NUSPRENDĖ:
   1 straipsnis
   Nuo 2009 m. spalio 1 d. Bendrijos vardu denonsuojamas 1975 m. vasario 28 d. pasirašytoje AKR ir EEB Lomės konvencijoje ir atitinkamose prie tos konvencijos pridėtose deklaracijose pateiktas 3 protokolas dėl AKR cukraus, kurio tekstas perkeltas į 2000 m. birželio 23 d. Kotonu pasirašyto AKR ir EB partnerystės susitarimo V priedo 3 protokolą, Barbadoso, Belizo, Dramblio Kaulo Kranto Respublikos, Fidžio Respublikos, Gajanos Respublikos, Jamaikos, Kenijos Respublikos, Kongo Respublikos, Madagaskaro Respublikos, Malavio Respublikos, Mauricijaus Respublikos, Mozambiko Respublikos, Sent Kristoferio ir Nevio Federacijos, Surinamo Respublikos, Svazilando Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos ir Zimbabvės Respublikos atžvilgiu.
   2 straipsnis
   Tarybos pirmininkui pavedama paskirti asmenį (-is), įgaliotą (-us) pranešti Barbadoso, Belizo, Dramblio Kaulo Kranto Respublikos, Fidžio Respublikos, Gajanos Respublikos, Jamaikos, Kenijos Respublikos, Kongo Respublikos, Madagaskaro Respublikos, Malavio Respublikos, Mauricijaus Respublikos, Mozambiko Respublikos, Sent Kristoferio ir Nevio Federacijos, Surinamo Respublikos, Svazilando Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos ir Zimbabvės Respublikos vyriausybėms apie minėto protokolo denonsavimą.
   3 straipsnis
   Sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. rugsėjo 28 d.

            Tarybos vardu

            Pirmininkas

         M. PINHO

      (1)  OL L 317, 2000 12 15, p. 3. Persvarstyta 2005 m. birželio 25 d. Liuksemburge (OL L 287, 2005 10 28, p. 4).


title: 1997 m. gruodžio 15 d. Vykdomojo komiteto Sprendimas iš dalies keičiantis C.SIS finansinį reglamentą (SCH/Com-ex (97) 35)

text:
Svarbus teisinis pranešimas

|

41997D0035

Oficialusis leidinys L 239 , 22/09/2000 p. 0444 - 0451

		Vykdomojo komiteto Sprendimas1997 m. gruodžio 15 d.iš dalies keičiantis C.SIS finansinį reglamentą(SCH/Com-ex (97) 35)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 92 ir 119 straipsnius,atsižvelgdamas į Bendradarbiavimo susitarimo tarp Šengeno susitarimo ir Šengeno konvencijos Susitariančiųjų Šalių ir Islandijos Respublikos bei Norvegijos Karalystės 2 ir 3 straipsnius,NUSPRENDĖ:Finansinio reglamento dėl Šengeno informacinės sistemos (C.SIS) įrengimo ir naudojimo išlaidų (SCH/Com-ex (93) 16 rev.) 1996 m. gruodžio 20 d. redakciją iš dalies pakeisti taip, kaip pateikta toliau.Viena, 1997 m. gruodžio 15 d.PirmininkasK. Schlögl--------------------------------------------------SCH/Com-ex (93)16 rev. 2VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 92 ir 119 straipsnius,atsižvelgdamas į Bendradarbiavimo susitarimo tarp Šengeno susitarimo ir Šengeno konvencijos Susitariančiųjų Šalių ir Islandijos Respublikos bei Norvegijos Karalystės 2 ir 3 straipsnius,NUSPRENDĖ:Priimti čia pridedamą Finansinį reglamentą dėl Šengeno informacinės sistemos (C.SIS) įrengimo ir techninio aptarnavimo tarnybos naudojimo išlaidų.FINANSINIS REGLAMENTASDĖL ŠENGENO C.SIS ĮRENGIMO IR NAUDOJIMOI DALISBENDROSIOS NUOSTATOSKonvencijos dėl 1985 m. birželio 14 d. Šengeno susitarimo įgyvendinimo 92 ir 119 straipsniuose numatytos Šengeno informacinės sistemos techninio aptarnavimo tarnybos Strasbūre, toliau - C.SIS, biudžetą sudaro:- centrinės informacinės sistemos įrengimo biudžetas, kurio išlaidas tvirtina Vykdomasis komitetas, gavęs Centrinės grupės nuomonę,- naudojimo biudžetas, kurio metinių išlaidų dydį tvirtina Vykdomasis komitetas, gavęs Centrinės grupės nuomonę.C.SIS įrengimo ir naudojimo biudžetuose kiek įmanoma atsižvelgiama į daugiametę SIS įrengimo ir naudojimo biudžetų lentelę.Daugiametėje SIS įrengimo ir naudojimo biudžetų lentelėje, apimančioje bent trejus metus, nustatomas apytikris numatomų išlaidų dydis.Daugiametę SIS įrengimo ir naudojimo biudžetų lentelę kasmet atnaujina SIS Tvarkomasis komitetas, o per pirmąjį kalendorinių metų ketvirtį tvirtina Centrinė grupė.1. C.SIS nuosavieji ištekliaiC.SIS nuosavuosius išteklius įrengimo ir naudojimo biudžetams sudaro Susitariančiųjų Šalių ir Bendradarbiavimo susitarimo valstybių, toliau vadinamų bendradarbiaujančiomis valstybėmis, įnašai. Bendradarbiaujančių valstybių įnašai yra nustatomi pagal joms tenkančią visų Susitariančiųjų Šalių ir bendradarbiaujančių valstybių BVP bendros sumos dalį. Susitariančiųjų Šalių įnašai yra nustatomi pagal kiekvienos Susitariančiosios Šalies dalį, taikomą vienodam pridėtinės vertės mokesčio (PVM) skaičiavimo pagrindui, kaip nustatyta 1988 m. birželio 24 d. Tarybos sprendimo dėl Bendrijų nuosavųjų išteklių sistemos 2 straipsnio 1 dalies c punkte.Įnašų padalijimas tarp Susitariančiųjų Šalių ir bendradarbiaujančių valstybių yra nustatomas remiantis kiekvienai Susitariančiajai Šaliai ir bendradarbiaujančiai valstybei tenkančia bendros visų Susitariančiųjų Šalių ir bendradarbiaujančių valstybių praėjusių metų BVP sumos dalimi. Įnašų padalijimas tarp Susitariančiųjų Šalių kiekvienais metais yra nustatomas atsižvelgiant į bendradarbiaujančių valstybių įnašus, remiantis kiekvienai Susitariančiajai Šaliai Europos Bendrijų PVM ištekliuose tenkančia nuosavųjų išteklių dalimi, nustatyta paskutinėje praėjusių finansinių metų Bendrijos biudžeto pataisoje.Susitariančiųjų Šalių ir bendradarbiaujančių valstybių įnašus į kiekvieną biudžetą Prancūzijos frankais apskaičiuoja ir nustato Prancūzijos Susitariančioji Šalis.2. Įnašų mokėjimasKiekviena Susitariančioji Šalis ir bendradarbiaujančioji valstybė savo įnašus moka į šią sąskaitą:Compte Tresor PublicBanque de FranceNo 9000-3(agence centrale comptable du trésor)Kiekviena mokama suma patenka į rėmimo fondą, įsteigtą prie Prancūzijos Respublikos biudžeto (fonds de concours No 09. 1.4.782), o lėšų gavėja yra Vidaus reikalų ministerija.3. Naujų valstybių prisijungimasJei prisijungia nauja valstybė, nuo prisijungimo dienos yra taikomos šios nuostatos:- Susitariančiųjų Šalių ir bendradarbiaujančiųjų valstybių įnašai yra pakoreguojami pagal šio finansinio reglamento I dalies 1 punktą,- Susitariančiųjų Šalių ir bendradarbiaujančiųjų valstybių įnašai yra pakoreguojami siekiant nustatyti naujos Susitariančiosios Šalies įnašą C.SIS naudojimo išlaidoms padengti nuo įstojimo metų,- Susitariančiųjų Šalių ir bendradarbiaujančiųjų valstybių įnašai yra pakoreguojami siekiant naujai Susitariančiajai Šaliai paskirti anksčiau C.SIS įrengimui patirtų išlaidų dalies dydį. Ši suma apskaičiuojama pagal naujai Susitariančiajai Šaliai tenkančią bendrų Europos Bendrijų PVM lėšų per tuos metus, per kuriuos buvo patirtos išlaidos už C.SIS įrengimą iki naujos Susitariančiosios Šalies prisijungimo, dalį. Ši suma yra grąžinama kitoms valstybėms proporcingai jų įnašui, apskaičiuotam pagal šio reglamento I dalies 1 punktą.II DALISĮRENGIMO BIUDŽETASPrancūzijos Respublika pagal Prancūzijos viešuosius finansus reglamentuojančias teisės normas apmoka visas išankstines C.SIS įrengimo išlaidas. Sumas, nustatytas kaip kiekvienos valstybės narės ir bendradarbiaujančios valstybės įnašai, Prancūzijos frankais apskaičiuoja ir nustato Prancūzijos Susitariančioji Šalis, vadovaudamasi šio finansinio reglamento I dalies 1 punktu.1. Numatytos išlaidosPer metus iki biudžeto įgyvendinimo Prancūzijos Susitariančioji Šalis, kiek galima labiau atsižvelgdama į laikiną daugiametę SIS įrengimo ir naudojimo lentelę, parengia C.SIS įrengimo išlaidų metinio biudžeto projektą. Šis biudžeto projektas yra pateikiamas Centrinei grupei, kad ji pareikštų savo nuomonę, ir Vykdomajam komitetui, kad jį priimtų bent prieš šešis mėnesius iki finansinių metų pradžios.Jei biudžeto projektas atmetamas, Prancūzijos Susitariančioji Šalis per mėnesį parengia naują projektą, kuris, gavus Centrinės grupės nuomonę, yra nedelsiant pateikiamas Vykdomajam komitetui priimti.Kiekvieno finansinių metų ketvirčio pabaigoje Centrinė grupė, gavusi SIS Tvarkomojo komiteto nuomonę, duoda leidimą C.SIS įrengimo išlaidoms, taip pat bet kurioms nenumatytoms išlaidoms, kurios turi būti pateisintos patvirtinamuoju dokumentu.Per šešis mėnesius nuo finansinių metų pabaigos Prancūzijos Susitariančioji Šalis parengia daugiametę C.SIS įrengimo išlaidų lentelę, kurią iki finansinių metų pabaigos patvirtina Centrinė grupė.Ši lentelė yra pateikiama Vykdomajam komitetui patvirtinti kartu su C.SIS įrengimo išlaidų metinio biudžeto projektu.Atitinkamų valstybių įnašai turi būti mokami Vykdomajam komitetui patvirtinus išlaidas ir yra mokami II dalies 2 punkte nustatyta tvarka.Susitariančiosios Šalys ir bendradarbiaujančios valstybės įsipareigoja padengti visas Vykdomojo komiteto patvirtinto dydžio įrengimo išlaidas.Susitariančiosios Šalys ir bendradarbiaujančios valstybės gali pasirinkti savo įnašus C.SIS įrengti mokėti avanso, sudarančio dalį jų numatyto įnašo ar jį visą, forma.2. Mokėjimo būdasPaprastai Susitariančiųjų Šalių ir bendradarbiaujančiųjų valstybių įnašai turi būti mokami tą dieną, kurią mokėjimus atlieka Prancūzijos Susitariančioji Šalis.Nepaisant to ir siekiant riboti mokėjimo raginimų skaičių, Prancūzijos Susitariančioji Šalis du kartus per metus - balandžio 30 d. ir spalio 31 d. - siunčia valstybėms mokėjimo raginimus, atsižvelgdama į galutinius valstybių naudojimo išlaidų įsipareigojimų terminus.Laišką su mokėjimo raginimu Prancūzijos Susitariančioji Šalis siunčia per paskirtas administracines įstaigas, kurių duomenys jai buvo pateikti.Tame laiške nurodoma:- mokėjimo raginimo teisinis pagrindas,- patvirtinto C.SIS įrengimo biudžeto dydis,- mokėjimo už atitinkamą laikotarpį dydis,- įnašui mokėti reikiama informacija, nustatyta pagal šio finansinio reglamento I dalies 2 punktą.Prie laiško pridedami šie dokumentai:- lentelė, rodanti bendradarbiaujančių valstybių dalis, apskaičiuotas remiantis BVP, ir lentelė, rodanti kiekvienai valstybei tenkančią C.SIS naudojimo biudžeto išlaidų, patirtų per atitinkamą laikotarpį, dalį, apskaičiuotą remiantis jos PVM dalimi SIS,- dokumentų, kuriais pateisinama pervestina suma, kopijos.Kad būtų užtikrintas sklandus mokėjimų pervedimas, kiekviena valstybė turėtų prie savo pervedimo dokumento pridėti raštą su šia informacija:OBJET : versement de la quote-part 199… de l'Etat… au budget d'installation du systéme informatique SchengenMONTANT : … francsBENEFICIAIRE : Ministère de l'Intérieur, Direction des transmissions et de l'informatique(DALYKAS : … (valstybės) 199… m. įnašo įmoka į Šengeno informacinės sistemos įrengimo biudžetąSUMA : … frankųGAVĖJAS : Vidaus reikalų ministerijos Duomenų perdavimo ir informatikos departamentas)3. Valstybės, išskyrus Prancūzijos Respubliką, teikiamas finansavimasJei pagal susitarimą su kitomis Susitariančiosiomis Šalimis ir bendradarbiaujančiomis valstybėmis kuri nors Susitariančioji Šalis ar bendradarbiaujanti valstybė tiesiogiai apmoka dalį C.SIS įrengimo išlaidų, šios išlaidos Susitariančiosioms Šalims yra padalijamos pagal padalijimo schemą, Prancūzijos Susitariančiosios Šalies nustatytą finansiniams metams, kuriais buvo padarytos išlaidos.Susitariančioji Šalis ar bendradarbiaujanti valstybė, tiesiogiai apmokėjusi šias išlaidas, praneša Prancūzijos Susitariančiajai Šaliai, kuri pareikalauja Susitariančiųjų Šalių ir bendradarbiaujančių valstybių įnašų, apskaičiuotų pagal šį finansinį reglamentą.Prancūzijos Susitariančioji Šalis sumokėtą sumą grąžina, kai tik iš kitų Susitariančiųjų Šalių ir bendradarbiaujančių valstybių gauna mokėtinus įnašus.III DALISNAUDOJIMO BIUDŽETASPrancūzijos Respublika pagal Prancūzijos viešuosius finansus reglamentuojančias teisės normas apmoka visas išankstines C.SIS naudojimo išlaidas. Sumas, nustatytas kaip kiekvienos valstybės narės ir bendradarbiaujančios valstybės įnašai, Prancūzijos frankais apskaičiuoja ir nustato Prancūzijos Susitariančioji Šalis pagal šio finansinio reglamento I antraštinės dalies 1 punktą.1. Naudojimo biudžeto projektasPer metus iki biudžeto įgyvendinimo Prancūzijos Susitariančioji Šalis parengia C.SIS naudojimo išlaidų metinio biudžeto projektą. Šis biudžeto projektas yra pateikiamas Centrinei grupei, kad ji pareikštų savo nuomonę, ir Vykdomajam komitetui, kad jį priimtų bent prieš šešis mėnesius iki finansinių metų pradžios.Šiame biudžeto projekte kiek galima atsižvelgiama į daugiametę SIS įrengimo ir naudojimo išlaidų lentelę.Prie biudžeto projekto pridedami numatytų išlaidų dokumentai.Biudžetą vieningai priima Susitariančiosios Šalys.Jei biudžeto projektas atmetamas, Prancūzijos Susitariančioji Šalis per mėnesį parengia naują projektą, kuris, gavus Centrinės grupės nuomonę, yra nedelsiant pateikiamas Vykdomajam komitetui priimti.Laikotarpiu tarp dviejų konsultacijų ar nepriėmus biudžeto projekto Prancūzijos Susitariančioji Šalis gali pareikalauti Susitariančiųjų Šalių ir bendradarbiaujančių valstybių įnašų ir pradėti biudžetą vykdyti laikinomis dvyliktosiomis dalimis, kol einamųjų finansinių metų biudžetas bus priimtas.Prancūzijos Susitariančioji Šalis gali pateikti Vykdomajam komitetui iš dalies pakeistą biudžeto projektą. Jis yra pateikiamas jam gavus Centrinės grupės nuomonę.Bet kuris per finansinius metus atsirandantis deficitas ar perviršis turi būti panaikintas kitais metais vykdant biudžetą.2. Mokėjimo būdasPirmininkaujanti valstybė tinkamai praneša visoms Susitariančiosioms Šalims ir bendradarbiaujančioms valstybėms apie Vykdomojo komiteto sprendimą, kuriuo priimamas biudžetas; po to Susitariančiosios Šalys ir bendradarbiaujančios valstybės turi mokėti nedelsdamos.Tuo tikslu Prancūzijos Susitariančioji Šalis kiekvienai Susitariančiajai Šaliai ir bendradarbiaujančiai valstybei siunčia mokėtinų įnašų mokėjimo raginimą, o vieną jo kopiją – pirmininkaujančiai valstybei.Susitariančiosios Šalys ir bendradarbiaujančios valstybės savo įnašus turi sumokėti iki einamųjų finansinių metų balandžio 30 dienos.Jei Susitariančioji Šalis iki tos dienos neįvykdo savo finansinio įsipareigojimo, taikomi Bendrijos galiojantys reglamentai, reglamentuojantys delspinigių mokėjimą nesumokėjus įnašų į Bendrijos biudžetą. Šie reglamentai mutatis mutandis taikomi ir tais atvejais, kai savo finansinių įsipareigojimų laiku neįvykdo bendradarbiaujančios valstybės.Finansinių metų, kuriais priimtas naudojimo biudžetas turi būti įgyvendinamas, pradžioje Prancūzijos Susitariančioji Šalis per paskirtas administracines įstaigas, kurių duomenys jai buvo pateikti, siunčia laišką su mokėjimo raginimu.Tame laiške nurodoma:- mokėjimo raginimo teisinis pagrindas,- Vykdomojo komiteto atitinkamiems metams patvirtinto naudojimo biudžeto dydis.Prie laiško pridedamos lentelė, rodanti bendradarbiaujančių valstybių įnašus, apskaičiuotus remiantis BVP, ir lentelė, rodanti kiekvienos Susitariančiosios Šalies įnašą į C.SIS naudojimo biudžetą, apskaičiuotą remiantis jos PVM dalimi SIS. Taip pat pridedama lentelė, rodanti BVP dalies ir PVM dalies SIS tais metais, kai daromos išlaidos, apskaičiavimą.Kad būtų užtikrintas sklandus mokėjimų pervedimas, kiekviena valstybė turėtų prie savo pervedimo dokumento pridėti raštą su šia informacija:OBJET : versement de la quote-part 199… de l'Etat… au budget de fonctionnement du systéme informatique SchengenMONTANT : … francsBENEFICIAIRE : Ministère de l'Intérieur, Direction des transmissions et de l'informatiqueDALYKAS : … (valstybės) 199… m. įnašo įmoka į Šengeno informacinės sistemos naudojimo biudžetąSUMA : … frankųGAVĖJAS : Vidaus reikalų ministerijos Duomenų perdavimo ir informatikos departamentas)Susitariančiosios Šalys ir bendradarbiaujančios valstybės gali pasirinkti avansu sumokėti sumą, padengiančią jų keliems finansiniams metams apskaičiuotus įnašus.IV DALISATASKAITŲ TVIRTINIMASKiekvienų finansinių metų pradžioje Prancūzijos Susitariančioji Šalis valstybėms siunčia remiantis šio finansinio reglamento nuostatomis parengtą dokumentą, kad Vykdomasis komitetas, gavęs Centrinės grupės nuomonę, galėtų galutinai patvirtinti praėjusių finansinių metų ataskaitą.Dokumente pateikiama:1. Dėl įrengimo biudžeto- Prancūzijos Susitariančiosios Šalies ir atitinkamais atvejais – kitų Susitariančiųjų Šalių ar bendradarbiaujančių valstybių padarytų išlaidų ataskaita pagal šio finansinio reglamento II antraštinės dalies 3 punktą,- į rėmimo fondą (fonds de concours) įmokėtų įnašų dydis ir padalijimas kiekvienai valstybei ir atitinkamais atvejais – bet kurios nesumokėtos sumos, kurias reikia susigrąžinti.2. Dėl naudojimo biudžeto- praėjusiais finansiniais metais padarytų išlaidų ataskaita. Ši lentelė rodo deficitą arba perviršį, palyginti su biudžetu, priimtu pagal šio finansinio reglamento III dalies 1 punktą, kad valstybėms būtų paskirtos mokėti ar sugrąžinti atitinkamos sumos,- į rėmimo fondą įmokėtų įnašų dydis ir padalijimas ir atitinkamais atvejais – bet kurios valstybių įsiskolinimo sumos.Dokumentas turi būti patvirtintas Prancūzijos vidaus reikalų ministerijos finansų kontrolieriaus, o pirmininkaujanti valstybė jį siunčia visoms Susitariančiosioms Šalims ir bendradarbiaujančioms valstybėms.Minėtą dokumentą patvirtinus Vykdomajame komitete yra galutinai patvirtinamos Prancūzijos Respublikos pateiktos atitinkamų finansinių metų ataskaitos. Jis yra patvirtinamas per pirmą kitų biudžetinių metų ketvirtį.Prie dokumento pridedama lentelė, kurioje nurodomi kiekvienos valstybės kitų finansinių metų įnašai, apskaičiuoti pagal šio finansinio reglamento I dalies 1 punktą.Jei valstybė nusprendžia savo įnašus, visus arba iš dalies, sumokėti avanso forma, tame dokumente nurodoma nesumokėtas likutis, atsiradęs atskaičiavus atitinkamais finansiniais metais mokėtinas sumas.Šis sprendimas įsigalioja visoms Šengeno konvencijos Susitariančiosioms Šalims pranešus, kad jos yra atlikusios pagal savo teisinę sistemą reikalingą procedūrą, kad šie sprendimai jų teritorijoje būtų privalomi.--------------------------------------------------